03.01.2022 u 18:36\nTramp pozvao na ponovni izbor Orbana za premijera Mađarske\nVAŠINGTON - Bivši američki predsednik Donald Tramp izjavio je danas da u potpunosti podržava Viktora Orbana tokom predizborne kampanje, ocenjujući da je mađarski premijer „veliki lider, kojeg svi poštuju”. Orban „svim srcem voli svoju zemlju i traži bezbednost za svoj narod”, rekao je Tramp i pozvao na podršku mađarskom premijeru na izborima zakazanim u aprilu. Bivši predsednik SAD ocenio je kao „izvanredan” rad Orbana na „zaštiti Mađarske, obuzdavanju ilegalne imigracije i otvaranju radnih mesta” i dodao da zbog toga ima njegovu „potpunu podršku”. Tramp je za vreme svog mandata primio Orbana u Vašingtonu i pored kritika drugih evropskih lidera o stavu mađarskog premijera prema migrantima i osobama zajednice LGBT, prenosi Beta. Orban je sa svoje strane izrazio žaljenje posle\n26.12.2021 u 21:59\nTog jutra, nekog februara 1998. godine, frajeri poput Sajrusa Vensa, Džimija Kartera, Roberta Maknamare i Pereza de Kueljara, članovi trusta mozgova skrivenog pod imenom moćne Karnegi komisije – u slobodno vreme, vladari svetske politike i finansija – podigli su čaše šampanjca, kako bi proslavili ono za šta se mislilo da je genetička utopija. Veštačkom međunarodnom diplomatskom oplodnjom stvoren je hipi Srbin iz Bosne, političko dete koje je trebalo da stvori stabilnost u Bosni i uveri svet da postoji makar jedan Srbin spreman da odsluša kako mu Madlen Olbrajt nežno tepa. Milorad Dodik inaugurisan je u premijera Republike Srpske, a „Njujork tajms” je pisao ode novoj političkoj zvezdi rođenoj u familiji moćnih trilateralista, koji je ugledao svet u 39. godini. Deset godina ranije,\n20.12.2021 u 09:50\nOrban: Vlada mora da štiti zakon, uprkos odluci EU o migrantima\nBUDIMPEŠTA- Vlada je u obavezi da štiti mađarski ustavni identitet, čak i ako to znači da će se suprotstaviti nedavnoj odluci Suda pravde Evropske unije o migrantima, poručio je danas premijer Viktor Orban na sajtu „Samizdat 15”. Orban je naveo da je Evropski sud naredio Mađarskoj da dozvoli migrantima koji su zaustavljeni na granici da uđu u zemlju, dodavši da je ta presuda u suprotnosti sa mađarskim zakonom, prenela je novinska agencija MTI. On je rekao da mađarski graničari ne dozvoljavaju migrantima da uđu u zemlju i da svaki migrant koji je uspeo da uđe ilegalno, sprečen je da ostane u Mađarskoj. Štaviše, migranti koji traže azil prvo moraju da apliciraju za azil van Mađarske, dodao je Orban, preneo je Tanjug.\n13.12.2021 u 20:25\nOrbanov anti-LGBT kurs kao izborni adut\nKEČKEMET - Premijer Viktor Orban sebe predstavlja kao branioca tradicionalnih mađarskih vrednosti protiv „LGBT ideologije” uoči izbora planiranih za iduću godinu na kojima bi njegova stranka FIDES mogla po prvi put da bude ranjiva u duelu sa novom ujedinjenom opozicijm. Identitetska politika, posebno tvrdokorni odnos protiv imigracije i nesuglasice među Orbanovim centrističkim i liberalno-levičarskim rivalima pokazali su se ključnim za osvajanje apsolutne većinu koju je osvojila njegova konzervativna nacionalistička partija na izborima 2018. godine, prenosi Rojters. Međutim, s obzirom da je podizanje ograde na granici zbog pritiska izbeglica potisnuta u drugi plan migrantska kriza, a mnogi Mađari su zaokupljeni pukim preživljavanjem i rastućom inflacijom koju je izazvala pandemija,\n14.11.2021 u 17:55\nOrban ponovo izabran za lidera vladajuće stranke Fides\nBUDIMPEŠTA - Mađarski premijer Viktor Orban ponovo je danas izabran za lidera vladajuće stranke Fides na 29. kongresu te stranke u Budimpešti. Orban je izabran sa 1.061 glasom „za”, preneo je MTI. On je rekao da Mađarska neće napustiti Evropsku uniju, ali da će se odupreti pokušajima Brisela da naruši njen suverenitet, preneo je Rojters. „Posle komunističke birokratije... ne želimo nove diktate ovoga puta iz Brisela”, rekao je Orban delegatima na kongresu, dodajući da će Mađarska odbaciti zapadni liberalizam. „Nećemo odustati od prava da branimo naše granice, da zaustavimo migrante... insistiramo na tome da je brak u Mađarskoj između muškarca i žene, otac je muškarac, a majka je žena... i oni treba da ostave našu decu na miru”, dodao je on. Orban (58) je rekao da se EU mora\n06.11.2021 u 16:52\nRepublika Srpska i Mađarska nastavljaju saradnju\nBANjALUKA - Republika Srpska i Mađarska nastavljaju odličnu saradnju, zaključeno je na današnjem sastanku srpskog člana Predsedništva BiH Milorada Dodika i predsednika Vlade Republike Srpske Radovana Viškovića sa predsednikom Vlade Mađarske Viktorom Orbanom i mađarskim ministrom spoljnih poslova Peterom Sijartom, javlja Tanjug. Orban je sa saradnicima boravio u prijateljskoj poseti Republici Srpskoj, preneli su banjalučki mediji. Delegacija Mađarske, u kojoj je bio i ministar spoljnih poslova Peter Sijarto, sastala se sa srpskim članom Predsedništva BiH Miloradom Dodik i predsednikom Vlade Republike Srpske Radovanom Viškovićem. U Klašnicama kod Banjaluke održan je sastanak i radni ručak. Dodik je istakao da Srpska i Mađarska nastavljaju odličnu saradnju. „Zahvalni smo za razumevanje\nBRISEL - Premijer Mađarske Viktor Orban rekao je danas da se protivi bio kakvoj vrsti sankcija protiv Poljske, a EU optužuje da bez pravne osnove u Ustavu Unije preuzima ovlašćenja od nacionalnih institucija zemalja članica. „Poljska je najbolja zemlja u Evropi. Bilo kakve sankcije protiv Poljske su smešne”, poručio je Orban dolazeći na samit lidera EU lidera, upitan za poziciju Mađarske kada je reč o debati o vladavini prava i čijem centru je sukob Varšave i Brisela oko nadležnosti u oblasti zakonodavstva. Orban ocenjuje da vrhovna nadležnost zakona EU ne stoji u Ugovorima Unije, a da institucije EU redovno prelaze preko prava nacionalnih institucija i modifikuju ugovore bez ovlašćenja. „Poljaci su u pravu. Tamo gde nismo prebacili nadležnosti na EU, nacionalno zakonodavstvo ima


Wizz Air počinje sa letovima iz Sarajeva – Radio Vitez\nWizz Air počinje sa letovima iz Sarajeva\n6. travnja 2017. 14:42 6. travnja 2017.\nWizz Air, najveća low-cost aviokompanija u regionu Centralne i Istočne Evrope i vodeći avio-prevoznik u Bosni i Hercegovini, uspostavio je svoju prvu liniju kojom je povezao Sarajevo i Budimpeštu.\nNova niskotarifna linija, uz povoljan red letenja sa dva leta nedjeljno, će omogućiti putnicima iz Bosne i Hercegovine da uz istinski niske cijene avio-karata otkriju veličanstvenu mađarsku prijestolnicu, kao i 61 drugu destinaciju širom Evrope, koje će im biti dostupne u okviru WIZZ-ove mreže niskotarifnih linija iz Budimpešte. Putnici koji planiraju svoj odmor ili vikend posjetu Budimpešti mogu sada rezervisati svoje karte preko sajta wizzair.com uz cijene koje se kreću već od 39,99 konvertibilnih maraka.\nNova linija do Budimpešte, koja je jedina direktna avio-linija između dvije zemlje, će podstaći dvosmjerna turistička kretanja i uspostaviti važnu vezu za trgovinu i poslovanje što će podstaći i investicije u zemlju. Putnici iz Bosne i Hercegovine će moći da istraže prelijepu Budimpeštu, grad izuzetne istorije, poznat po svojoj kuhinji, brilijantnoj arhitekturi i prelijepim pejzažima. Nova linija će takođe poslužiti i kao idealna veza sa Evropom za putnike iz Bosne i Hercegovine, nudeći im pristup Wizz Air-ovoj mreži od 61 linije koje povezuju 29 zemalja.\nDonoseći niskotarifni avio-saobraćaj u Bosnu i Hercegovinu u 2013. Wizz Air je zadobio poverenje i lojalnost više od 850.000 putnika i sada je najveća avio-kompanija u zemlji. U posljednjih više od četiri godine, avio-kompanija je kontinuirano investirala u svoju rastuću mrežu linija iz Bosne i Hercegovine, omogućavajući sve više mogućnosti i jeftinijih opcija svojim putnicima. Uz lokalni tim koji čini 67 zaposlenih profesionalaca u avio-saobraćaju, WIZZ podržava i održavanje preko 240 radnih mjesta u lokalnoj zajednici u srodnim djelatnostima širom zemlje. Wizz Air trenutno iz Bosne i Hercegovine nudi 17 linija do 8 zemalja širom Evrope.\nGovoreći na konferenciji za novinare u Sarajevu, Owain Jones, direktor korporativnih poslova u Wizz Air-u, je rekao: “Danas proslavljamo značajan događaj u Bosni i Hercegovini, kada dodajemo sarajevski aerodrom na mapu destinacija WIZZ-a i uspostavljamo direktne letove između Bosne i Hercegovine i Mađarske. Nova linija, od Sarajeva do Budimpešte, podvlači našu posvećenost da pružimo putnicima iz Bosne i Hercegovine još jeftinije avio-karte do prelijepe Budimpešte i još 61 destinacije iz cijele Evrope koje su dostupne kroz našu mrežu letova iz Budimpešte. Očekujemo da će direktna linija podstaći dolazak turista u dinamičan glavni grad Bosne i Hercegovine i da će učvrstiti veze između dvije zemlje. Radujemo se narednoj saradnji sa sarajevskim aerodromom na omogućavanju niskotarifnih letova dok u isto vrijeme podstičemo razvoj turizma i ugostiteljstva. Naš sjajan tim se raduje prilici da poželi dobrodošlicu putnicima na naše letove iz Sarajeva koji će moći da uživaju ne samo u jeftinim kartama već i u jednostavnom sistemu rezervacija i sjajnoj usluzi tokom leta!”\nPrevious ArticleVITEZ: Obilježena 25. obljetnica HVO-aNext ArticleZa napredak softverske industrije u BiH potrebna brza reakcija države


RAČUNI KOMPANIJE „HOME PLUS“ U BLOKADI: Potrošači ostaju i bez proizvoda i bez novca? | Novosti.RS\nFoto A. S. Ž.\nProdajni objekti ove kompanije u nekoliko beogradskih tržnih centara su zatvoreni. Nikakva informacija o tome ne postoji na njihovom zvaničnom sajtu koji i dalje funkcioniše normalno, ali u kol centru niko ne odgovara na pozive. Postoji opasnost da potrošači koji su kupili neki proizvod od ove kompanije i čekaju isporuku ostanu i bez plaćenog proizvoda i bez novca.\nPretragom na portalu Narodne banke Srbije, utvrdili smo da je devet računa ove kompanije blokirano po osnovu, kako se navodi, prinudne naplate, od 30. oktobra ove godine. Navodi se da je ukupan iznos blokade 55,3 miliona dinara.\nU Nacionalnoj organizaciji za zaštitu potrošača Srbije ističu da im je zvanično potrvđeno da su prodajni objketi „Home plus“ u tržnim centrima „Ušće“, „Big“ i „Delta siti“ zatvoreni. Naglašavaju da je ova situacija veoma nepovoljna za one koji su u prethodnom periodu kupili neki proizvod od te kompanije i čekaju na isporuku.\nPostoji bojazan da oni završe kao i kupci kompanije nameštaja „Nefa“ – ističe Mladen Alfirović iz NOPS-a. - Svi koji su nešto kupili i čekaju isporuku u opasnosti su da im novac ne bude vraćen, a i da ostanu bez robe.\nOn objašnjava da u problemu mogu da budu i kupci koji su u reklamacionom postupku. Ukoliko su se žalili i predali kupljeni proizvod, pod znakom pitanja je da li će im biti isplaćen novac i šta će biti sa njihovom robom.\nPOTROŠAČI koji čekaju na isporuku kupljene robe od kompanije „Home plus“ ili su u reklamacionom postupku, najbolje je da što pre pokušaju to da reše, jer zvanično ovaj trvovinski lanac još uvek radi – savetuje Mladen Alfirović. – Ako ne uspeju tim putem, onda moraju da čekaju otvaranje stečajnog postupka, a tada ćee svoja potraživanja znatno teže ostvariti. Zato što postoji redosled, prvo se namiriju veći poverioci, pa tek kasnije na red dolaze potrošači.\nstečaj stečajni postupak Trgovinski lanac Houm plus


Predsednik Saveta DRI Duško Pejović obrazložio je Predlog odluke o finansijskom planu Državne revizorske institucije za 2018. godinu sa projekcijama za 2019. i 2020. godinu i Predlog finansijskog plana Državne revizorske institucije za 2019. godinu sa projekcijama za 2020. i 2021. godinu.\nOn je naveo da je plan za 2018. godinu podnet na razmatranje još u novembru 2017. godine, međutim, u međuvremenu je došlo do uvećanja sredstava iz budžetske rezerve za potrebe isplate plata i pripadajućih poreza i doprinosa na teret poslodavca. Nekadašnjih oko 665 miliona dinara sada iznosi 701.986.000 dinara, od kojih je 520.478.000 namenjeno za plate, a 92.947.000 za poreze i doprinose na teret poslodavca i nalazi se na pozicijama 411 i 412.\nPejović je predstavio i plan za 2019. godinu, koji je DRI dostavila Odboru 9. novembra, a kojim je planirano 745.250.000 dinara, od čega je za plate namenjeno 555.484.000 dinara, a za doprinose 99.432.000 dinara. Pejović je naveo da se ovim iznosom obezbeđuju plate u bruto iznosu za svih 311 zaposlenih u DRI, kao i povećanje od sedam odsto za 2019. godinu.\nNakon rasprave članovi Odbora prihvatili su Predlog odluke o finansijskom planu Državne revizorske institucije za 2018. godinu sa projekcijama za 2019. i 2020. godinu i Predlog finansijskog plana Državne revizorske institucije za 2019. godinu sa projekcijama za 2020. i 2021. godinu.\nPredlog finansijskog plana Fiskalnog saveta za 2018. godinu, sa Predlogom kadrovskog plana Fiskalnog saveta za 2018. godinu i Predlog finansijskog plana Fiskalnog saveta za 2019. godinu, sa Predlogom kadrovskog plana Fiskalnog saveta za 2019. godinu članovima Odbora predstavio je Nikola Altiparmakov, član Fiskalnog saveta.\nOn je naveo da je kadrovskim planom za 2018. godinu opredeljeno 17 radnih mesta u Fiskalnom savetu, od čega je popunjeno osam. Predloženi plan je iznosio 42 miliona dinara, od čega je 24 miliona bilo opredeljeno za plate, a 12,7 miliona za usluge po ugovorima. Ta sredstva nisu bila dovoljna te je Fiskalni savet, u dogovoru sa Ministarstvom finansija, preusmerio sredstva i obezbedio 25 do 25,5 miliona dinara za tu namenu. Altiparmakov je naveo da je planom za 2019. godinu predviđeno 43 miliona dinara za rad Fiskalnog saveta, što je adekvatan iznos. On je istakao da je za plate namenjeno 27 miliona dinara, a ako se bude dobila saglasnost za povećanje broja zaposlenih za jedan, Fiskalni savet će sredstva obezbediti za to mesto iz ušteda. On je naveo i da je planirano uvećanje troškova za službena putovanja, imajući u vidu da će u pregovorima sa EU biti otvoreno Poglavlje 17, a u čemu učestvuje i Fiskalni savet, što će povećati broj službenih putovanja.\nNakon rasprave, članovi Odbora prihvatili su i ova dva predloga.\nU nastavu sednice, Odbor je konstatovao prestanak funkcije Ivanu Nikoliću, članu Saveta Narodne banke Srbije, istekom mandata.\nPredsednica Odbora dr Aleksandra Tomić obavestila je članove da će Odbor, u skladu sa članom 22. Zakona o NBS, pokrenuti postupak izbora člana Saveta NBS i dostaviti dopis poslaničkim grupama u Narodnoj skupštini, da u roku od 10 dana dostave predloge kandidata.\nSednici je predsedavala predsednica Odbora dr Aleksandra Tomić, a prisustvovali su sledeći članovi i zamenici članova Odbora: Goran Kovačević, Zoran Bojanić, Momo Čolaković, Srbislav Filipović, Sonja Vlahović, Olivera Pešić, Vojislav Vujić, dr Milorad Mijatović, Milan Lapčević, Zoran Despotović i Tanja Tomašević Damnjanović.\nČetvrtak, 6. decembar 2018. | 61. sednica Odbora za finansije, republički budžet i kontrolu trošenja javnih sredstava 06.12.2018.\nSaziv 61. sednice Odbora za finansije, republički budžet i kontrolu trošenja javnih sredstava - 06.12.2018.\nZapisnik 61. sednice Odbora za finansije, republički budžet i kontrolu trošenja javnih sredstava - 06.12.2018.


POKRENUTA APLIKACIJA ZA EVIDENCIJU OSOBA KOJE SU VAKCINISANE IZVAN KANTONA SARAJEVO | Hayat.ba\nPOKRENUTA APLIKACIJA ZA EVIDENCIJU OSOBA KOJE SU VAKCINISANE IZVAN KANTONA SARAJEVO\nIz Zavoda zdravstvenog osiguranja Kantona Sarajevo (ZZO KS) su kazali da su u proteklom periodu uočili problem nedostatka evidencija građana Kantona Sarajevo koji su se vakcinisali protiv virusa korona van granica Bosne i Hercegovine, odnosno izvan Kantona Sarajevo.\nNedostatak navedenih podataka predstavlja dvostruki problem, s jedne strane zdravstvenim radnicima koji su zaduženi za proces imunizacije i registracije pacijenata, a sa druge strane i samim građanima, obzirom da navedeni podatak nije sastavni dio njihovo elektronskog kartona pacijenta (eKarton)”, naveli su.\nU saradnji sa Ministarstvom zdravstva Kantona Sarajevo u funkciju je puštena nova aplikacija putem koje će se prikupljati podaci o osiguranicima ZZO KS koji su vakcinisani van Kantona Sarajevo.\nKonačan ishod ove aktivnosti će biti da naši osiguranici imaju navedeni podatak evidentiran u svom elektronskom kartonu pacijenta, a što bi im omogućilo i ‘izjednačavanje’ sa osiguranicima koji će biti vakcinisani u Kantonu Sarajevo. Osiguranici koji izvrše registraciju putem ove aplikacije će biti u mogućnosti da dobiju i certifikat o vakcinisanju izdat putem Centralnog zdravstvenog informacionog sistema Kantona Sarajevo”, navodi se u saopštenju Zavoda, prenosi “Dnevni avaz”.\nKao i kod prethodne aplikacije sam proces prijave za vakcinaciju sastoji se od tri koraka, tokom kojih će osiguranik popuniti i dostaviti tražene podatke. Po okončanju procesa, registrirani korisnik će dobiti potvrdu registracije, a tačnost podataka o izvršenoj vakcinaciji izvan Kantona Sarajevo će biti provjerena prije upisa u konačni registar.


Horoskop za 2022: Devica - WANNABE MAGAZINE\nZdravstveni problemi mogu uticati na ostale aspekte vašeg života, ali to će biti prolazne tegobe, praćene anksioznošću i nervozom. Sredinom godine horoskp predviđa finansijski uspeh, a zvezde savetuju da se više bavite domom i porodicom i svojim zdravljem. Takođe, imaćete prilike da se povežete sa kreativnim i prijatnim ljudima, koji će vam pomoći da realizujete svoje planove i ideje.\nPočetak godine može biti prilično naporan, sa mnogo aktivnosti koje čekaju realizaciju, ili će se obaveze gomilati velikom brzinom, pa ćete morati bolje da se organizujete. Predaha neće biti – jedno završavate, drugo započinjete, ali rezultati će vas nagraditi.\nOvo je godina koja donosi veliku nadu – sve je pred vama, novac, imovina, uspeh, popularnost. Videćete rezultate svog rada i zalaganja i nećete biti zabrinuti ni u jednom aspektu. Ako vas nešto razočara, to će biti samo zato što niste dovoljno uložili. U poslednjem kvartalu godine očekuju vas prijatna druženja, susreti sa dragim osobama, nova poznanstva i zanimljivi događaji.\nOd januara do marta biće aktivna vaša kuća komunikacije, informisanja i učenja novih stvari. Početkom godine ćete napredovati u oblasti nauke i istraživanja, ostvarićete nova prijateljstva i dostići viši status na društvenoj lestvici.


NOVI ČASOPIS U NOVOM SADU\nNovi Sad je dobio novi časopis. Izlaziće jednom mesečno, baviće se kulturom i, što je najlepše, biće besplatan. Časopis nazvan “Kulttura” je projekat Fondacije 2021 koja navodi da je namera pokretanja ovih novina otvaranje vrata onima koji su na kulturnoj sceni u gradu i šire, te da se u jednoj fleksibilnoj formi autori i saradnici bave temama koje do sada nisu dovoljno ispitane. Ova multimedijalna platforma tek je počela svoj razvoj, a bavi se najpre intervjuima i analitičkim tekstovima.”Kulttura” će pratiti ne samo dešavanja u gradu, već i aktuelnosti, pojave i ličnosti u Evropi i šire.\nPrvi broj obeležili su intervjui sa vizuelnim umetnicima Petrom Mirkovićem i Tadijom Janičićem, dok će u fokusu sledećeg broja biti vajar Miodrag Perić i Kvartet Taj. Časopis je besplatan i može se pronaći u ustanovama kulture ili novosadskim kafeima i restoranima.\nPlatforma “Kulttura” realizuje se u partnerstvu sa Kulturnim centrom Novog Sada i u produkciji agencije „Kuća Čuvarkuća“.


Otac Drago kažnjen zbog „Parova”! (VIDEO)\nponedeljak, 17 april 2017 08:39\nBez znanja nadležnog vladike boravio u „Parovima”\n- Ocu Dragu se zamera što je u toku takozvane strasne sedmice, usred posta, bez znanja nadležnog vladike boravio u rijaliti šouu „Parovi” i time negativno uticao na ugled Srpske pravoslavne crkve. Otac Drago jeste penzioner, ali nije mogao bez pitanja da ide na mesto na kojem se šire blud i nemoral. S druge strane, možda bi se moglo razmisliti i o tome da „Parovi” i drugi slični rijaliti programi ubuduće dobiju duhovnika kako bi se uticalo da se blud i nemoral smanje - kaže za „Alo!” pomalo u šali jedan od čačanskih sveštenika, koji iz razumljivih razloga nije hteo da mu otkrivamo identitet.\n- Došao sam da ih zamolim da praštaju, niko nije bez greha... Oni su mladi ljudi i treba uticati na njih. I treba da pevaju, a ne da se svađaju. Može to da se napravi da bude valjano i korisno. Treba da praštamo u ovoj nedelji - rekao je tada Drago, koji se u svešteničkoj odori pojavio u „Parovima”.\nTako treba, oce pop da bude u centru paznje :))\nTrebalo bi da mu skinu mantiju i da ga proteraju.


Ko će biti naslednik Angele Merkel na čelu CDU? – Hrišćansko demokratski pokret\nNakon što je krajem oktobra savezna kancelarka Nemačke, Angela Merkel, objavila da vođstvo svoje partije, Hrišćansko-demokratske unije, želi da napusti nakon 18 godina, njena odluka se razumela kao početak kraja ere Merkelove. Ko ima, međutim, najveće šanse da zameni najmoćniju ženu sveta, spekulisalo se intezivno u nemačkim medijima proteklih nedelja. Ipak, konačna odluka će biti doneta u petak, 7. decembra u Hamburgu od strane 1001 delegata CDU-a. U poslednjih petnaest dana tri kandidata, Anegret Kramp-Karenbauer, Fridrih Merc i Jens Špan, nastojali su da sebe predstave u najboljem svetlu, tokom regionalnih konferencija, koje su održane širom Nemačke. Posećenost ovih skupova je bila veoma velika, pa su stoga diskusije, koje su bile između ostalog, vođene i na internetu, predstavljale značajnu platformu, koja je ovim kandidatima omogućila što bolje predstavljanje u trci za vođstvom nemačkih demohrišćana.\nIpak se, nakon svega toga, niko od njih ne može označiti apsolutnim favoritom. U anketama za sada predvodi Anegret Kramp-Karenbauer, dok je Fridrih Merc pri pojedinim nastupima na regionalnim konferencijama izazvao izrazito pozitivne reakcije prisutnih. Jens Špan ima za sada najmanje šanse u ovoj trci. Međutim, konačnu odluku donosi 1001 delegat, a ne pristalice CDU-a na regionalnim konferencijama ili učesnici anketnih upitnika. Ko su zapravo troje kandidata, koji imaju najveće šanse da zamene Angelu Merkel nakon 18 godina vođstva Hrišćansko-demokratske unije?\nAnegret Kramp-Karenbauer je generalna sekretarka CDU, koja veoma dobro poznaje svoju partiju i od svih kandidata je najbolje sa njom povezana. Pri svakom svom dosadašnjem nastupu ukazala je na 50 susreta koje je održala tokom leta, prilikom kojih je u razgovoru sa bazom partije diskutovala o njihovim potrebama, brigama i željama. Tako je nastao i njen zahtev za uvođenjem obavezne vojne službe, koji je bio nagrađen aplauzima publike tokom regionalnih konferencija. U centar svojih nastupa stavljala je uvek partiju, ističući da o važnim temama, najpre mora biti diskutovano i odlučivano u partijskim krugovima, pa tek potom u Saveznoj vladi. Prema njenim rečima mnogi članovi CDU-a su imali drugačiji utisak tokom vođstva Angele Merkel. Generalna sekretarka naglašava značaj partije i u kontekstu suprodstavljanja sumnji da bi ona kao šef partije bila praktično dopunska pomoć kancelarki. Delovi partije, koji osporavaju izbegličku politiku Merkelove i nastoje u ovoj oblasti promenu kursa, vide Kramp-Karenbauer kao kancelarkinog željenog kandidata. Prema njima, ona nije spremna da menja pravce izbegličke politike. Međutim, ova kandidatkinja je pokušala da se suprodstavi ovakvim kritikama kroz jasne izjave na ovu temu, uključujući i unutrašnju bezbednost. Drugi važan argument na strani Kramp-Karenbauer je svakako iskustvo u izbornoj borbi. Fridrih Merc kao raniji šef CDU frakcije otelotvorio je želju za promenom i novim početkom kao niko do sada. On nije bio deset godina aktivan u politici. U sve što je ljudima sa Velikom koalicijom smetalo nije bio uključen, te stoga ulazi u ovu trku potpuno rasterećen. Ipak, njegova sporenja sa Merkelovom i njegovo povlačenje iz političkog života otvorilo je pitanje kako bi izgledala njihova saradnja do kraja mandata nemačke kancelarka ukoliko on postane šef partije. Međutim, svojim odgovorom na ovo pitanje ukazao je da će biti spreman na lojalnost i potpunu podršku partiji. Ovaj kandidat dobija glavnu podršku od strane konzervativno-preduzetničkog krila partije. Ipak, tokom svog predstavljanja na regionalnim konferencijama, nastojao je da ne zastraši ostale interesne grupe, pa je naglasio socijalni segment socijalno-tržišne privrede. Osim toga, fokusirao se i na izazove u oblasti klimatskih promena, kao i snažne proevropske težnje. Sebe predstavlja kao adekvatnog kandidata za širok spektar društva, ističući da CDU treba da ostane narodna partija centra. Jens Špan je 38-godišnji ministar zdravlja, koji je tokom ove kampanje ukazivao na novi početak i modernizaciju partije. Tokom proteklih godina kritikovao je migracionu politiku Angele Merkel, što je sporadično i na regionalnim konferencijama napominjao. Inače je fokusiran na teme, koje su prethodnih godina bile tačka sporenja sa kancelarkom. Pored pomenute migracione politike, on je kritički nastrojen i kada je reč o unutrašnjoj bezbednosti, uključujući i po njegovom mišljenju loše upravljanje u sferi integracine politike. Osim toga, zahtevao je i javnu diskusiju i saglasnost po pitanju UN-Migracionog pakta, što je veliki broj prisutnih na regionalnim konferencijama pozitivno ocenio. Špan je takođe naglasio nužnost jasnijeg profilisanja ekonomske politike Hrišćansko-demokratske unije. Zalaže se za smanjenje poreza, kao i ukidanje doplate solidarnosti, koja je još uvek aktuelna u Nemačkoj od pada Berlinskog zida 1998. Španov najveći problem je što konkurent sa Mercom u onom delu partije, gde je njegov protivnik jači. Naime, u konzervativno-preduzetničkom krilu demohrišćana. Bilo kako bilo, pobednik ove trke će svakako imati veliki uticaj na dalje političke, ekonomske i društvene tokove, kako u Nemačkoj, tako i u čitavoj Evropi. U vremenu krize Evropske unije, koja je između ostalog ponikla na ideji velikog vizionara upravo ove partije, Konrada Adenauera, ostaje nada da će novo rukovodstvo nemačkih demohrišćana demanatovati bojazni da sa odlaskom Merkelove dolazi period nestabilnosti i nesigurnosti. Autorski tekst Milice Kostić, zamenice predsednika HDP i predsednice Saveta za spoljnu politiku.


Hitna pomoć - iKragujevac\nU prethodna 24 h ekipe Zavod za hitnu medicinsku pomoć Kragujevac su intervenisale 53 puta na terenu, od čega 7 puta na javnom mestu, a uradili su 125 ambulantnih pregleda i 27 pedijatrijskih pregleda.\nKragujevačka hitna pomoć imala pune ruke posla\nEkipe Zavoda za hitnu medicinsku pomoć prethodnog dana intervenisale su 63 puta na terenu i 120 puta u ambulanti.\nPune ruke posla za Hitnu pomoć u Kragujevcu - Dvoje povređeno u saobraćajnoj nezgodi\nU poslednjih 24h ekipe Zavoda za hitnu medicinsku pomoć intervenisale su 66 puta na terenu, od čega 14 puta na javnom mestu, 82 puta u ambulanti, a pomoć lekara u toku noći zatražilo je 22 naših najmlađih sugrađana.\nHITNA POMOĆ: Kragujevčani su se najviše javljali zbog povreda, kakvih pogledajte!\nU poslednjih 24h ekipe Zavod za hitnu medicinsku pomoć Kragujevac intervenisale su 57 puta na terenu, od čega 14 puta na javnom mestu, 99 puta u ambulanti, a pomoć lekara u toku noći zatražilo je 32 naših najmlađih sugrađana.\nKRAGUJEVČANI, PAZITE ŠTA JEDETE: Nekoliko ljudi se otrovalo, pogledajte od čega\nJuče se nekoliko ljudi požalilo na trovanje u Klinickom centaru Kragujevac.\nHITNA POMOĆ IMA PUNE RUKE POSLA: Neki Kragujevčani kolabirali u bankama i poštama\nEkipe Zavoda za hitnu medicinsku pomoć u toku dana imale su povećan broj intervencija na javnim mestima.\nHITNA POMOĆ IMA PUNE RUKE POSLA: Čak 161 intervencija!\nVisoke temperature koje dostižu preko trideset stepeni, neuobičajene su za ovo doba godine, pa je tako povećan i broj intervencija koje pružaju ekipe Zavoda za hitnu medicinsku pomoć.\nTEŽAK UDES NA MALOJ VAGI: Ima povređenih (FOTO)\nKako iKragujevac saznaje pre pola sata dogodila se teška saobraćajna nezgoda u naselju Mala Maga u ulici Knez Mihajlovoj.\nUDES U KRAGUJEVCU: Automobil se prevrnuo (FOTO)\nKako iKragujevac saznaje noćas u 3 sata posle ponoći dogodila se saobraćajna nezgoda u naselju Male Pčelice.


Akcija „Tiršova u lokalnoj zajednici“ započeta baš u Borči - www.lobi-info.rs\nMališani iz vrtića „Dunavska bajka“ u Borči učestvovali su u prvoj edukativnoj radionici o zdravlju „Tiršova u lokalnoj zajednici“ koju su organizovale GO Palilula i Univerzitetska dečja klinika u Tiršovoj.\nDeca uzrasta od tri do šest godina učili su o tome da su im „beli mantili“ prijatelji a ne neko koga treba da se plaše, ali i o važnosti higijene ruku.\nGlavna sestra Univerzitetske dečje klinike Milica Pavićević, kaže da ta klinika ima dva cilja kada je u pitanju projekat „Tiršova u lokalnoj zajednici“. Jedan od njih je, da se deci približe beli mantili kojih se oni neretko plaše, te da se istakne značaj higijene ruku. Drugi cilj je, prema njenim rečima, da se pokaže da je Univerzitetska klinika prijatelj dece ne samo na klinici već svuda.\nSledeće godine nastavljamo sa akcijama dok ne obiđemo sve vrtiće. Univerzitetska klinika se trudi i u lokalnoj samoupravi i kod nas da svoj doprinos zdravstevnoj zaštiti najmlađe populacije“, navela je Milica Pavićević\nOna je istakla da će se akcija „Dečja klinika prijatelj dece u lokalnoj zajednici“ sprovesti i u ostalim predškolskim ustanovama na teritoriji Palilule, gde ih ima 35.


Misija MMF od 22.juna u Srbiji\nStalni predstavnik Međunarodnog monetarnog fonda (MMF) u Srbiji Sebastian Sosa potvrdio je danas da će Misija MMF, predvođena Džejmsom Roufom, posetiti Srbiju u periodu od 22. juna do 4. jula.\nBeograd 19. jun 2017. 12:26\nSosa Foto: Prrintscreen/RTS\nZadatak je da sprovede pregled srpske ekonomije u skladu sa Ugovorom o osnivanju MMF i reviziju programa koji Srbija sprovodi uz podršku ove misije. Sosa je u izjavi za javnost naveo da će Misija imati dva osnovna zadatka.\nPrvi zadatak je, prema njegovim rečima, da sprovede pregled srpske ekonomije u skladu sa članom IV Ugovora o osnivanju MMF, koji je centralni element mandata MMF u vezi sa svim njegovim zemljama članicama i sveobuhvatno i dugoročnije posmatra makroekonomska kretanja i perspektivu, kao i ekonomske politike organa vlasti.\nU većini zemalja, konsultacije na osnovu člana IV se sprovode jednom godišnje, a u zemljama koje imaju programe koje podržava MMF, kao što je Srbija, svake druge godine, naveo je Sosa.\nIzvršni odbor MMF je zaključio prethodne konsultacije na osnovu člana IV sa Srbijom 23. februara 2015. godine. Drugi zadatak misije je 7. revizija programa koji Srbija sprovodi uz podršku MMF.\nSosa je napomenuo da će, kao i tokom prethodnih revizija, misija razmotriti prethodne rezultate i realizaciju programa, kao i da će pokušati postigne sporazum u vezi sa politikama u narednom periodu.\nUspešan završetak diskusija bi omogućio da Izvršni odbor MMF razmotri 7. reviziju krajem avgusta. Revizije programa se trenutno spovode svakih pola godine. Izvršni odbor MMF je završio prethodnu reviziju 16. decembra 2016. godine. Sosa je rekao da Misija MMF planira da izda završno saopštenje za štampu i održi konferenciju za štampu.\nVujović: Rast od 3,5 odsto za sledeću godinu konzervativna procena\nKakva god da je misija, smatrajte je resenom!\nPotvrda naseg dobrog rada uz odredjene primedbe.\nDobro je da nam dolaze,nastavićemo napredak i u budućnosti.\nVažno je da se radi na sprovođenju reformi.


Nova funkcija pravosuđa za jači pravni sistem - Lični stavovi - Dnevni list Danas\nPočetna » Dijalog » Lični stavovi » Nova funkcija pravosuđa za jači pravni sistem\nNova funkcija pravosuđa za jači pravni sistem\nSanja Strgar18.06.2021. 14:20\nKao što je poznato, započet je postupak za promenu Ustava Republike Srbije iz 2006. godine, gde je poseban akcenat na izmenama u oblasti pravosuđa.\nMožda je to prilika da se ukaže i na određena pravna rešenja i uzmu u obzir predlozi stručne i druge javnosti.\nNaime, osim sadašnjih odredbi Ustava koje se odnose na sudstvo i tužilaštvo postoji niz zakona koji regulišu oblast pravosuđa: Zakon o sudijama, Zakon o uređenju sudova, Zakon o Pravosudnoj akademiji i drugi, gde je detaljno regulisana materija na koju se zakon odnosi.\nOvaj članak ukazuje na jedno pravno rešenje koje bi se kroz diskusiju eventualno pokazalo da je od opšteg značaja.\n„Redovni sudovi prate i proučavaju društvene odnose i pojave od interesa za ostvarivanje svojih funkcija i daju … predloge za sprečavanje društveno opasnih i štetnih pojava i za učvršćivanje zakonitosti …“\nDa je ostao samo ovaj citat, verovatno u njemu niko ne bi prepoznao odredbu člana 222 Ustava SFRJ, a koja se nalazi u okviru poglavlja V „Sudstvo i javno tužilaštvo“.\nTema ovog članka je upravo ova odredba koja bi uz adekvatnu korekciju morala da ima mesta u pravnom sistemu.\nVažeći Ustav Republike Srbije u članu 4 pod nazivom „Podela vlasti“ predviđa da je pravni poredak jedinstven, da uređenje vlasti počiva na podeli vlasti na zakonodavnu, izvršnu i sudsku i da se odnos tri grane vlasti zasniva na ravnoteži i međusobnoj kontroli, a da je sudska vlast nezavisna.\nNaravno da odredba člana 222 Ustava SFRJ u izvornom obliku ne bi mogla biti korišćena, jer i upotrebljena terminologija se odnosi na institucije koje ne postoje u današnjem sistemu. Međutim, čini se da suština te odredbe, koja se odnosi na praćenje i proučavanje društvenih odnosa i štetnih pojava i davanje predloga za sprečavanje upravo ovakvih pojava, bi bila veoma celishodna i u svakom smislu korisna za pravni poredak.\nOvo tim pre što je prema važećem Ustavu pravni poredak jedinstven.\nPrimedba da odredba potiče izvorno iz vremena drugog društvenog uređenja i drugog koncepta organizacije države nije osnovana, jer je bitna suština i da li je realno norma korisna u okviru današnjeg pravnog sistema.\nU sadašnjim zakonima nema slične odredbe, a argument da ukoliko nešto nije zabranjeno dozvoljeno je, ne stoji, jer ovakva vrsta koordinacije ne može se ostvariti ni u punoj ni u dovoljnoj meri bez njenog normiranja.\nKada bi se ovo prikazalo primerom, moglo bi se reći da je potpuno normalno i uobičajeno da u izradi nacrta zakona ili drugog pravnog akta koji se tiče pravosuđa učestvuju pozvane ugledne sudije i profesori. Upravo na tom primeru ovakva odredba bi bila od značaja i koristi, jer je logično da se sudovima i sudijama omogući da ukažu na društvene pojave i odnose koje su uočili u oblastima u kojima rade (na primer iz procesnih i materijalnopravnih zakona ili čega drugog).\nŠiroko postavljena odredba bi omogućavala da u najširem smislu sudovi ukažu i na društveno štetna ponašanja, uz eventualne statističke podatke, što bi sigurno imalo veću dodatnu težinu.\nS druge strane, poznato je da se na savetovanjima, stručnim skupovima i okruglim stolovima često diskutuje u ovom pravcu. Takođe se pišu i stručni radovi, što sve omogućava zapravo funkciju o kojoj se ovde govori, pa bi bilo opravdano i postojanje predložene norme.\nČini se da bi uspostavljanje ovakve odredbe, na primer u Zakonu o uređenju sudova u odeljku „Saradnja sudova i drugih organa“, uistinu omogućila veću povezanost pravnog sistema i bolje sagledavanje uočenih štetnih pojava i odnosa, jer bi najšira sudska baza imala mogućnost iskazivanja stručnog mišljenja iz svoje nadležnosti.\nKao polazna osnova za razmišljanje i diskusiju, ova norma mogla bi da glasi: Sudovi prate društvene pojave od interesa za ostvarivanje svoje funkcije i obaveštavaju državne organe radi sprečavanja društveno opasnih i štetnih pojava i jačanja zakonitosti.\nOvde treba reći da ovakva odredba ne znači predlaganje zakonskih rešenja, već kako sama norma kaže da se ukaže na štetne pojave i na primer potrebu regulisanja ili, pak, preduzimanja mera iz oblasti u kojoj sudovi ostvaruju svoju funkciju.\nPoreklo predložene odredbe ne sme da bude prepreka za njeno oblikovanje i primenu ukoliko se oceni potrebnom.\nPravni sistem bi bio povezaniji, a ne bi ugrožavao princip podele vlasti.\nSudovi bi imali mogućnost da znanjem i uvidom na „terenu“ obaveštavaju o uočenim pojavama i u vezi s tim eventualno daju predloge.\nSve navedeno bi u praksi predstavljalo samo mogući početni radni materijal i uvođenje mogućnosti jedne kvalitativne predfaze u postupanju državnih organa.\nNa kraju, ovaj članak je ideja za razmišljanje da možda u nekom obliku bi naznačena odredba mogla da donese korist celokupnom pravnom sistemu.\nAutor je sudija Prekršajnog suda u Novom Sadu i član Foruma sudija Srbije\nJUKOMLični stavSanja Strgar\nJedno reagovanje na “Nova funkcija pravosuđa za jači pravni sistem”\n20. juna 2021. u 11.37\nSrbija nije imala ovako loš pravosudni sistem u celokupnoj istoriji – korumpiran i ulizivački. Nema tog Ustava koji će doneti neki boljitak jer jednostavno neće biti poštovano ono što u njemu piše, a opet zahvaljujući kompromitovanom Ustavnom sudu. Svaki zakon koji se donese ima za svrhu gaženje obespravljenog stanovništva, i ništa drugo.


Anketa: Očekivan povratak "Srpske"\nViše od polovine ispitanika naše ankete predvidelo je da će se poslanici Srpske liste vratiti u Skupštinu i Vladu Kosova do kraja aprila.\nAnketa: Verujete li još u koaliciju s Tadićem?\nNa pitanje o sastavu nove vlade Srbije dvoje od petoro anketiranih predviđalo je koaliciju SNS-a sa Tadićem. Anketa o mogućim koalicijama još uvek otvorena.\nZavršena anketa - glasanje za gradonačelnika Gračanice\nU protekle dve sedmice preko dve i po hiljade glasalo je na našem sajtu za budućeg gradonačelnika Gračanice.


Srbija je protiv iskusne i fizički dominatne selekcije Francuske povela 2:0, ali je većim delom duela, najviše zbog prednosti rivala u skok igri, bila u rezultatskom zaostatku. “Trikolori” su na dva minuta pre kraja imali čak četiri poena prednosti (8:12). Međutim, borbeni reprezentativci Srbije nisu pomišljali na predaju.\nDo kraja susreta fenomenalni Marko Savić postigao je osam uzastopnih poena, od čega dve “dvojke” za nedostižnu prednost 16:12 samo nekoliko sekundi pre kraja meča. Pored junaka trijumfa Savića koji je postigao ukupno devet poena, ogroman doprinos pobedi dao je i Dušan Domović-Bulut sa sedam postignutih poena.\n"Oduvek sam sanjao da budem najbolji na svetu. Sreća je još veća jer sam snove ostvario uz pomoć drugara sa kojima još od detinjstva igram basket u Novom Sadu. Dogovorili smo pre finalne utakmice da igramo srcem do poslednje sekunde bez obzira na rezultat. Zato se nismo predavali ni kad su Francuzi činilo se imali nedostižnu prednost 12:8, dva minuta pre kraja meča. Od starta tutnira krasila nas je velika borbenost i vera da možemo do zlata. Previše smo uzbuđeni i srećni da bi u ovom trenutku bili svesni koliki smo uspeh postigli", istakao je Dušan Domović-Bulut, a prenosi zvanični internet sajt Košarkaškog saveza Srbije.\nU konkurenciji seniorki, u velikom finalu, selekcija SAD bila je uspešnija od Francuske rezultatom 17:16.


Njemačka ambasada: Termini za vize mogu biti otkazani ili odgođeni – Radio Gora\nPosljednjih dana na Kosovu je zabilježen veliki porast novih slučajeva korona virusa. Kao rezultat ove situacije, njemačka ambasada u Prištini je saopštila da je smanjila broj termina za podnošenje zahtjeva za vizu.\n“Zbog povećanja broja Covid-a i varijante Omikrona, koja se širi na Kosovu, privremeno je morao biti značajno smanjen broj termina koji se svakodnevno stavljaju na raspolaganje za podnošenje zahtjeva za vize”, navodi se u saopštenju.\nKako se navodi u saopštenju objavljenom na sajtu ambasade, navodi se da postoji mogućnost da čak i potvrđeni termini budu odloženi ili otkazani.\n“Ne može se isključiti mogućnost da se čak i termini koji su već rezervirani i potvrđeni mogu biti otkazani/odgođeni. Ako ste zakazali termin, redovno provjeravajte svoju e-poštu”, navodi se u saopštenju njemačke ambasade.\nPodsjetimo, juče je na Kosovu potvrđeno 728 novih slučajeva COVID-19.


Netflix će morati da smanji kvalitet strima kako bi izbegli preopterećenje\nStreaming servis će možda morati da ograniči usluge\nPosted četvrtak 19 03 2020 20:00:40\nEvropska unija je zamolila Netflix i ostale servise za strimovanje da ograniče usluge strima visoke rezolucije kako bi izbegli preopterećenje u online saobraćaju za vreme pandemonije Korona virusa (COVID-19) iako za sada nema izveštaja o prekidima i problemima sa radom.\nKako navodi CNN, Evropski komesar Thierry Breton je zamolio strimere da promene kvalitet svojih filmova i TV serija iz visoke rezolucije u standardnu rezoluciju kako bi držali pod kontrolom pojačanu potražnju korisnika koji su u svojim domovima zbog trenutnih a i novih ali i najavljenih lockdown-a.\nU tweet-u, Breton potvrđuje da je razgovarao sa CEO kompanije Netflix Reed Hastings-om o ovom problemu, i da podstiče ljude i kompanije da "pređu na standardnu rezoluciju kada HD nije neophodan" kako bi izbegli opterećenje i probleme i svima omogućili "siguran pristup internetu."\nU drugoj objavi, Breton je istakao koliko su striming platforme i operateri bitni i koliko je bitno da se preduzmu potrebne mere za "nesmetano funkcionisanje interneta za vreme borbe protiv širenja virusa."\nPredstavnik kompanije Netflix je izjavio za CNN, "Sekretar Breton je u pravu kada navodi važnost toga da se obezbedi da internet radi bez problema za vreme ovih kritičnih vremena. Fokusirani smo na efikasnost mreža već godinama uključujući besplatne konekcije telekomunikacijskim kompanijama."\nOvaj striming gigant takođe potvrđuje da uveliko preduzima mere za prilagođavanje kvaliteta strima na osnovu dostupnih internet kapaciteta i koristi specijalne mreže za sadržaje. Dodatno, za sada nema izveštaja o tome da dolazi do prekida ili da postoje problemi neke druge vrste.\nU vreme pisanja ovog teksta, gradovi u Americi prate i primenjuju mere koje su već uvedene u nekim evropskim zemljama i sprovode karantine. Zatvaraju se i barovi ali i sva ostala mesta koja mogu biti rizična. Nedavno je Svetska zdravstvena organizacija potvrdila preko 220 hiljada slučajeva ali se na žalost broj uvećava neverovatnom brzinom.\nLjudi pokušavaju da pronađu načine da se povežu sa prijateljima iz udobnosti svog doma. Opcija vam može biti Netflix Party.


Vukadin posle sastanka opozicije sa RTS-om: Objektivno informisanje je obaveza svih medija - #1od5miliona\nVukadin posle sastanka opozicije sa RTS-om: Objektivno informisanje je obaveza svih medija\nPredstavnica pokreta 1 o 5 miliona Tea Vukadin saopštila je danas na zajedničkoj konferenciji za medije opozicije, nakon sastanka sa rukovodstvom RTS-a, da nije samo obaveza RTS-a da izveštava objektivno, već svih medija.\nOna je objasnila da je sam čin prihvatanja poziva na dijalog od strane uredništva Radio – televizije Srbije dobar signal, tj. znak da je došlo do “neke vrste osvešćivanja” unutar rukovodstva Javnog servisa.\n“1 od 5 miliona ne traži od Javnog servisa da zauzima ovu ili onu stranu, već da poštuje zakon o javnom informisanju – a to je istinito, objektivno i nepristrasno informisanje… Ono što mi tražimo od RTSa nije minutaža za ovog ili onog opozicionog lidera, već da se na javnom servisu čuje kritičko mišljenje. Dakle, ne da u RTS udje opozicija, već da uđe istina.”, objasnila je Vukadin.\nOna se potom obratila i prisutnim medijima uz poruku da nije dužnost samo Radio – televizije Srbije da objektivno izveštava, već i svih ostalih: “I vas koji pišete o pokretu 1od5 miliona, a niste kontaktirali ni sa kim od nas, niti ste tražili sagovornika za bilo kakav komentar – da, istina je da je pokret 1od5miliona napustio određen broj ljudi, ali veliki broj ljudi mu je pristupilo. Jednostranim izveštavanjem vi ste učinili nevidljivim sve one ljude, naše aktiviste, ne samo iz Beograda, već iz Novog Sada, Majdanpeka, Bora, Niša, Rume… koji svakodnevno rizikuju svojim aktivizmom, trpe pretnje, dobijaju krivične i prekršajne prijave od ovog režima, stavljaju glavu u torbu. A onda neko negira njihovo postojanje.”, objasnila je Vukadin i dodala da je to tek jedan detalj, ali da upravo detalji otkrivaju koliko je važno boriti se za promenu sistema, a ne režima i kolika je uloga novinara u tome pošto slobodni mediji jesu jedan od glavnih stubova demokratskig društva.\nVukadin je svoje izlaganje zaključila jasnom porukom – da Pokret 1 od 5 miliona neće ćutati na napade kako režima, tako i dela opozicije koji “se krije iza novinarske suknje”.\n“Kao što su se svojevremeno pojedini krili iza analitičara, baš kao što je i izveštaj Birodija na primeru bojkota pokazao – kada su po medijima bojkot zastupali u prvom redu analitičari pa tek onda političari.”, zaključila je ona.\nPodsetimo, opozicione organizacije uputile su zahtev za sastanak sa uredništvom Radio – televizije Srbije nakon čega je usledio i sastanak koji je održan juče.\nDanas su po pitanju samog sastanka opozicione stranke održale konferenciju za medije tim povodom. Kako su naveli predstavnici opozicionih organizacija, od RTS-a su tražili otvaranje javnog servisa za kritičko mišljenje.\nIstakli su da će dati razuman rok, ali da neće čekati u nedogled i navode da su od RTS-a dobili uveravanja da postoji spremnost da se otvori prostor za politički pluralizam. Opozicione stranke koje su učestvovale u iniciranju ovog sastanka sa RTS-om, pored Pokreta 1 od 5 miliona, jesu i Pokret slobodnih građana, Nova stranka, Socijaldemokratska stranka, Demokratska stranka Srbije, Zelena Stranka, Dosta je Bilo, Ne davimo Beograd, Čuvari Starog grada i Srce Starog grada.\n“Suština razgovora koji smo imali sa rukovodstvom RTS-a je da smo zahtevali da se vodi dijalog o oslobađanju prostora za opoziciju, za stvaranje uslova za politički pluralizam, različitost mišljenja i kritička mišljenja na javnom servisu, imajući u vidu da su predstavnici vlasti 200, 300 puta više prisutni nego opozicija”, rekao je Konstantin Samofalov iz Socijaldemokratske stranke, koji se takođe obratio na današnjoj zajedničkoj konferenciji za medije.\nKako je naveo, od RTSa je traženo i uvođenje još dve debatne emisije.\nPokret “1 od 5 miliona” pisao evroparlamentarcima o alarmantnom stanju u Majdanpeku\n#1od5miliona na sastanku sa EU: sastanak konstruktivan, ali je pred opozicijom veliki posao!\nBežinarević: Majdanpečani, gde su naše pare?!


Firme se otimaju za radnike, u proseku se svaka druga kuća bavi biznisom\n4. septembra 2021. - 09:11\nJedan od svetlijih primera je Stara Pazova, udaljena svega tridesetak kilometara od Beograda – opština na čijoj teritoriji danas posluje preko 1.000 privatnih preduzeća i čak više od 3.000 preduzetničkih radnji. Mnogi kažu i da se biznisom u proseku bavi svaka druga kuća.\nIako geografski ravničarski kraj, idealan za poljoprivredu, sa čak 30.000 hektara kvalitetne obradive zemlje, u ovoj opštini tokom druge polovine dvadesetog veka dolazi do svojevrsne lokalne industrijske revolucije. Donose je brojne novootvorene firme, prvo domaće, potom strane, a onda i naizmenično.\nKonkretno tokom sedamdesetih i posebno osamdesetih godina ova sremačka opština je iznedrila niz malih i srednjih preduzeća, iz različitih sekora: prerade plastike, gume, metala, drveta…\nKako se saznaje iz dobro obaveštenog izvora, na desetine preduzeća iz Stare i Nove Pazove posluje na tržištu Srbije i regiona sa višemilionskim suficitom i planiraju dalje širenje na tržištu.\nPrethodni tekstVremeplov, 4. septembar\nSledeći tekstKolika je kazna ako pečete papriku za ajvar?


Performans i izložba se temelje na ideji da se studenti, kroz participativne aktivnosti uključe u zajedničko kreiranje savremene umetnosti uz korišćenje arhivskih materijala.\nPerformans u okviru međunarodnog projekta „Oni žive – studentski životi otkriveni kroz kontekstualne umetničke prakse” Studentsko-vokalno ispoljavanje „SVI u akciji!” biće održan 28. aprila u 20 časova u Kreativnom distriktu u objektu Svetionik, u okviru otvaranja Zastava budućnosti.\nStudentska asocijacija Univerziteta u Novom Sadu i Dom kulture „Studentski grad” iz Beograda prethodno su raspisali poziv za studente i studentkinje iz Novog Sada da postanu deo „Studentskog vokalnog ispoljavanja” pod vođstvom umetničko-kustoskog para koji čine Bojana S. Knežević i Vladimir Bjeličić, u okviru međunarodnog projekta „Oni žive”.\nVođeni idejom da okupe mlade ljude i čuju njihove glasove, te da ih podstaknu da se društveno-politički artikulišu, Knežević i Bjeličić okupili su grupu studenata/kinja, te su kroz seriju razgovora došli do ideje o realizaciji jedinstvene prostorne i zvučne instalacije simboličnog naziva SVI (Studentsko Vokalno Ispoljavanje) U AKCIJI!. Tokom rada na projektu, uz navigaciju umetnice i kustosa, Sara Mladenović, Tamara Knežević, Jovana Dugonjić, Filip Mijić, Jovana Tašin, Marina, Marica i Katarina Simović, ravnopravno su učestvovali u razgovorima, pisanju tekstova i komponovanju pesama, ali i osmišljavanju same postavke.\nUpotrebom otvorenog mikrofona odnosno karaoka, zatim kolaža baziranih na arhivskim fotografijama studentskih života iz prošlosti, ali i digitalnim generisanjem pesmarice u konstantnom nastajanju, stvoren je simbolički prostor zajedništva koji reflektuje pozicije aktuelnih sadašnjih studenata Univerziteta u Novom Sadu, ali i otvara mogućnost publici da bolje razume potrebe, stavove i uverenja mladih ljudi u lokalnom kontekstu.\nProjekat „Oni žive – studentski životi otkriveni kroz kontekstalne umetničke prakse” realizuje se u Novom Sadu pod pokroviteljstvom Fondacije „Novi Sad - Evropska prestonica kulture“, a u okviru programskog luka „Budućnost Evrope“ u cilju zvanične dopune programa „Novi Sad - Evropska prestonica kulture“.


Beta 27. jula 2021. 10:45\nPredsednica Evropske komisije Ursula fon der Lajen objavila je da je danas dostignut cilj o 70 odsto vakcinisanih odraslih gradjana u Evropskoj uniji i pozvala sve koji imaju priliku da se vakcinišu radi vlastitog zdravlja i zaštite drugih.\n„Naš je cilj bio zaštititi u julu 70 odsto odraslih u Evropskoj uniji s najmanje jednom dozom. Danas smo postigli taj cilj, a 57 posto odraslih potpuno je vakcinisano“, izjavila je predsednica Komisije.\nFon der Lajen je istakla da treba nastaviti s naporima i vakcinisati što je moguće više ljudi, prenosi Hina.\n„Delta soj je vrlo opasan. Stoga pozivam sve koji imaju priliku da se vakcinišu. Radi vlastitog zdravlja i zaštite drugih“, rekla je ona i dodala da će EU i dalje obezbedjivati dovoljnu količinu vakcina.


četvrtak, 22.10.2020. ✝ Verski kalendar\n☦ Sveti apostol Jakov; Sveti Stefan Srpski (Slepi)\n✡ 4. Hešvan\n26.05.2020 u 09:47\nU teškoj nesreći kod Vranja poginuo vozač autobusa\nVRANjE – U teškoj saobraćajnoj nesreći kod Vranja jutros je poginula jedna osoba kada su se sudarili kamion i autobus, rečeno je Tanjugu u policiji u Vranju. U selu Ranutovac oko 5.30 sati sudarili su se autobus i kamion i od zadobijenih povreda u vranjskom zdravstvenom centru preminuo je vozač autobusa star 60 godina iz okoline Vranja. Vozač kamiona je, takođe, zadobio povrede i prebačen je u KC Niš. Uviđaj je izvršila saobraćajna policija, a saobraćaj je preusmeren na pravac Vranjska Banja - Ćukovac - Vranje. Mediji su preneli da je u udesu učestvovao autobus Kavim jedinstva i kamion, a da je vozač kamiona star 24 godine iz okoline Vladičinog Hana.\n21.05.2020 u 10:19\nBežao od policije pa izazvao sudar, jedna osoba poginula\nČAČAK – Jedna osoba je poginula, a dve su teško povređene u udesu koji se jutros dogodio na Ibarskoj magistrali u mestu Preljina kod Čačka, rečeno je Tanjugu u MUP-u. Do udesa je došlo, kako prenose mediji, kada je vozač automobila marke „Fijat” koje je dolazilo iz pravca Čačka, prešao u suprotnu traku i direktno se sudario sa vozilom koje je dolazilo iz pravca Kragujevca, koje je od siline udara završilo u kanalu, a vozač poginuo na licu mesta. Udes se dogodio u naselju Preljinska baluga, a izazvao ga je vozač E. F, koji je, kako nezvanično prenose mediji, prethodno bežao od policijske patrole. On je prema prvim rezultatima istrage prebrzo vozio svoj automobil i prešao je u suprotnu stranu kolovoza u kritičnom trenutku. Tada je došlo do direktnog čeonog sudara, sa automobilom marke „kija rio” kragujevačkih registarskih tablica, čiji je vozač poginuo. Automobil marke „fijat” je udario u još jedan automobil „reno”, a u pitanju je taksista iz Čačka. Nakon ovog trostrukog sudara „reno” i „kija” završili su u kanalu pored puta, a vozač koji je izazvao udes, izašao je iz svog slupanog automobila i pokušao da trčeći pobegne sa lica mesta. Policajci su ga sustigli i uhapsili.\n10.04.2020 u 12:33\nČetvoro mladih poginulo u saobraćajnoj nesreći u BiH\nBanjaluka - Četiri osobe između 19 i 21 godine poginule su, a dve su povređene u teškoj saobraćajnoj nesreći u mestu Kovačić na magistralnom putu Livno-Bosansko Grahovo, rekao je portparol Ministarstva unutrašnjih poslova Livanjskog kantona Ivica Vrdoljak. On je je naveo da su u saobraćajnoj nesreći, koja se dogodila sinoć u 23.15 časova, učestvovala dva automobil, prenose Nezavisne. Prema njegovim rečima, dve osobe su preminula na mestu događaja, a dva u kantonalnoj bolnici u Livnu usled teških povreda. Nesreća se dogodila kada su se direktno sudarili terenac „Land Rover”, za kojim je upravljao 46-godišnjak iz Livna i „golf” koji je vozio 21-godišnjak iz tog grada, prenosi Tanjug.\n10.03.2020 u 14:22\nVozio bez dozvole sa 4,39 promila alkohola, izazvao udes i pobegao\nSomborska policija uhapsila je D. V. (1981) iz Sombora zbog postojanja osnova sumnje da je izvršio krivična dela ugrožavanje javnog saobraćaja i nepružanje pomoći licu povređenom u saobraćajnoj nezgodi, saopšteno je iz MUP-a Srbije. Sumnja se da je on, upravljajući „renoom“ sa 4,39 promila alkohola u organizmu i bez vozačke dozvole koja mu je u ranijem periodu oduzeta zbog nesavesne vožnje, izazvao saobraćajnu nezgodu u kojoj je lakše povređen vozač „pasata“. D. V. je potom pobegao sa mesta saobraćajne nezgode, a policija ga je identifikovala i uhapsila. Osumnjičenom je određeno zadržavanje do 48 sati i on je, uz krivičnu prijavu, priveden u Osnovno javno tužilaštvo u Somboru.\n07.03.2020 u 17:14\nOsmoro povređeno u nesreći na Avalskom putu\nOsmoro ljudi je lakše povređeno, među kojima i četvoro dece, u saobraćajnoj nezgodi na Avalskom putu kod motela „Hiljadu ruža”, prenosi RTS. Kako se navodi, do udesa je došlo oko 15.30, a u njemu su učestvovala tri putnička automobila, javlja Tanjug. Povređeni su prevezeni u Urgentni centar, a obustave saobraćaja nije bilo.\n13.02.2020 u 10:21\nDve osobe poginule u sudaru kamiona i automobila\nDve osobe su poginule u saobraćajnoj nesreći koja se dogodila u ataru sela Sena na putu Požarevac – Kučevo, objavio je Pink. Kako se navodi, u pitanju je sudar kamiona i automobila. Na ovoj deonici puta saobraćaj je zbog nesreće obustavljen, a policijski uviđaj je u toku, javlja Tanjug.\n12.02.2020 u 14:34\nBabić svedočio na suđenju za nesreću u Doljevcu: Voleo bih da taj dan nije ni postojao\nNIŠ – U Osnovnom sudu u Nišu nastavljeno je suđenje Dejanu Stanojeviću, vozaču Zorana Babića, v.d. direktora JP „Koridori Srbije”, zbog saobraćajne nesreće na naplatnoj rampi kod Doljevca, na kojem je u ulozi svedoka izjavu dao i sam Babić. Nesreća se dogodila 31. januara prošle godine, kada je putničko vozilo marke „škoda”, kojim je upravljao Stanojević, u punoj brzini uletelo u jedan od kanala na naplatnoj rampi i svom silinom udarilo u vozilo ispred sebe, koje je stajalo u redu za plaćanje putarine i još jedno vozilo. U nesreći je život izgubila jedna osoba, a pet ih je povređeno. Zoran Babić je u svojstvu svedoka na suđenju za nesreću za koju je optužen njegov vozač, izjavio da je u trenutku sudara spavao, čime je ostao pri iskazu koji je dao tokom istrage i pre suđenja.\n12.02.2020 u 12:57\nUhapšen vozač zbog sumnje da je izazvao nesreću u Zemunu\nPolicija je uhapsila A. R. (1998) zbog sumnje da je jutros u Zemunu izazvao saobraćajnu nesreću u kojoj je poginuo vozač GSP, a još tri osobe povređene. On se sumnjiči da se, dolaskom do raskrsnice Tršćanske i Ulice cara Dušana, nije zaustavio na crveno svetlo na semaforu, već je nastavio da vozi i sudario se sa jednim autobusom. Od jačine udara autobus je odbačen u levu stranu i direktno se sudario sa drugim autobusom koji je išao iz suprotnog smera, javlja Tanjug. Osumnjičenom A. R. je određeno zadržavanje do 48 časova i on će, uz krivičnu prijavu zbog postojanja osnova sumnje da je izvršio krivično delo teško delo protiv bezbednosti javnog saobraćaja, biti priveden nadležnom tužilaštvu.\n02.02.2020 u 09:46\nU pet saobraćajnih nesreća jedna osoba poginula, a pet povređeno\nU pet saobraćajnih nesreća koje su se dogodile u Beogradu u toku noći, jedna osoba je poginula, a pet je povređeno. U nesreći koja se dogodila u naselju Bečmen u 20.16, poginula je žena pešak, rečeno je jutros Tanjugu u Hitnoj pomoći. U saobraćajnoj nesreći koja se dogodila u 3.10 na mostu na Adi, 27-godišnji muškarac zadobio je teže povrede. U ostalim saobraćajnim nesrećama povređeni su zadobili lakše povrede. U toku noći Hitna pomoć je intervenisala 131 put, od čega 28 na javnom mestu, a za pomoć su se toj službi najčešće javljali hronični bolesnici, ali i astmatičari, bolesnici s povišenim krvnim pritiskom i psihijatrijski bolesnici.\n30.01.2020 u 10:37\nVeštačenje pokazalo da je za sudar odgovoran i mašinovođa\nOsnovni sud u Nišu zakazao je juče za 3. mart izlaganje završnih reči na suđenju vozaču autobusa „Niš ekspres” Milanu Zdravkoviću, koji se tereti da je odgovoran za saobraćajnu nesreću, 21. decembra 2018. godine na pružnom prelazu u Međurovu, kada je u sudaru autobusa i voza poginulo osmoro ljudi, od kojih troje dece, dok je 28 osoba povređeno. Analizom dopunskog saobraćajnog veštačenja okončan je dokazni postupak, a nakon izlaganja završnih reči tužilaštva, okrivljenog i branioca sud će zakazati izricanje prvostepene presude. Zdravković je optužen za teško delo protiv bezbednosti javnog saobraćaja, jer nije poštovao saobraćajne propise. Prema tvrdnjama tužilaštva, on se ispred pruge nije zaustavio na znak „stop” i nije pogledao levo i desno da se uveri da li ide voz. Dopunsko\n21.10.2020 u 23:45\nHumanitarno „Belo svetlo”\n21.10.2020 u 23:33\nBajern ubedljivom pobedom protiv Atletika počeo odbranu titule\n21.10.2020 u 23:03\nVazdušni jastuk u autobusu povredio putnika\n21.10.2020 u 22:51\nNovi gubici za „Lufthanzu” zbog pandemije koronavirusa\n21.10.2020 u 22:16\nPompeo: SAD za produženje sporazuma START sa Rusijom


Aleksandar Vulin o protestu u Beogradu\n- Kvariti svakodnevni život svojim sugrađanima, onemogućavati ih da se normalno kreću nije nešto što je politika, to je iživljavanje. To je pokušaj da se izazivaju sukobi i pokušaj da se prave neredi - rekao je ministar Vulin novinarima nakon svečanog otvaranja graničnog prelaza i puštanja u rad i most "Bratoljub", koji povezuje opštine Bratunac i LJuboviju.\n- Naravno nije uspelo i nema razloga da uspe, takve stvari ne treba da se dešavaju. Sad gledam u medijima, oni koji su juče čitav dan kršili zakon sada pričaju o kršenju zakona - rekao je ministar Vulin.\n- Ja se nadam da će svi koji se bave politikom razumeti da između politike i kršenja zakona ne može biti znaka jednakosti - poručio je ministar Vulin.\nAleksandar Vulin Protesti u Beogradu blokada


Palmer: SAD podržavaju “mali Šengen”, ima mesta za CG, BiH i Kosovo – Naši u svetu\nPalmer: SAD podržavaju “mali Šengen”, ima mesta za CG, BiH i Kosovo\nObjavljeno 08/11/19 u 22:05\nSpecijalni izaslanik američkog državnog sekretara za Zapadni Balkan Metju Palmer izjavio je u Ženevi da je saradnja Srbije, Severne Makedonije i Albanije na uspostavljanju “malog Šengena” obećavajuća inicijativa koju SAD podržavaju i ocenio da u njoj ima mesta i za Crnu Goru, BiH i Kosovo.\nNa sastanku Strateškog dijaloga o Zapadnom Balkanu, u ogranizaciji Svetskog ekonomskog foruma, Palmer je ocenio da je saradnja te tri zemlje odlična i da “pokazuje odlučnost lidera iz regiona da preuzimaju odgovornost za svoju sudbinu i budućnost”.\n“Ta arhitektura je i dalje otvorena, tu ima mesta za Crnu Goru, BiH, Kosovo, to je obećavajuća inicijativa koja ima našu podršku. Mi smo posvećeni radu i saradnji s liderima Zapadnog Balkana kako bi taj region napredovao”, rekao je Palmer, koji je i zamenik pomoćnika američkog državnog sekretara za Evropu i Evroaziju.\nPredsednik Srbije Aleksandar Vučić i premijeri Albanije i Severne Makedonije, Edi Rama i Zoran Zaev, potpisali su 10. oktobra u Novom Sadu deklaraciju o namerama za uspostavljanje “malog Šengena”, kako bi se osigurala implementacija četiri međunarodno prihvaćene ključne slobode kretanja – ljudi, roba, usluga i kapitala.\nOni će u subotu na Ohridu nastaviti razgovor o uspostavljanju “malog Šengena”.\nMali ŠengenMatje Palmer\nŽivot na točkovima joj ne smeta, nova destinacija srpske glumice (FOTO)\nOno kad Željko podvikne navijačima Fenera!\nŠta konkretno donosi “Mali Šengen”: Otvaraju se granice, razmena radnika,…\nMihajlović: Inicijativa “mali šengen” mogla bi da donese prosperitet i…


Karadžić prosledio ostavku Cvetkoviću – Nadlanu.com\nKaradžić prosledio ostavku Cvetkoviću\nBEOGRAD, 24. septembra 2010. (Beta) – Državni sekretar u Ministarstvu za ljudska i manjinska prava Srbije Marko Karadžić rekao je da je u petak premijeru Mirku Cvetkoviću prosledio svoju ostavku zbog neslaganja sa politikom koju vodi ministar za ljudska i manjinska prava Svetozar Čiplić.\nKaradžić je agenciji Beta rekao da je prosledio zahtev premijeru Cvetkoviću i ministru Čipliću da ga na narednoj sednici Vlade razreše sa mesta državnog sekretara jer, kako je naveo, ne želi da svojim imenom stoji iza pogrešne politike koju vodi ministar Čiplić.\n“Ne želim da u javnosti budem predstavljen kao državni sekretar, a da to u stvari nisam, jer u tom ministarstvu niti imam mogućnost da utičem na politiku niti sam od strane ministrra shvaćen kao njegov saradnik”, rekao je Karadžić koji je u martu javno iskazao nezadovoljstvo radom ministra Čiplića.\nPrema njegovim rečima, ministar Čiplić je na svaki način pokušao da mu pokaže da mu mesto nije tamo.\n“Ne bi bilo ni ljudski ni profesionalno da primam platu od ove države i da se pravim da sam nešto što u stvari nisam. Samo mi je žao što ležernost i ta vrsta nerada ministra Čiplića baca senku na sav onaj dobro urađen posao mojih kolega u Mininistarstvu i čitave Vlade”, naveo je Karadžić.


Telegraf: Britanija pomaže Srbiji da se odupre "malignom uticaju" Rusije\nBritanski list o rezultatima ovonedeljne posete ministra odbrane te države Beogradu\nNa mestima na kojima vidimo aktivnost drugih naroda, koji slabe te države, podrivaju ih ili nastoje da manipulišu njima, naravno, u našem je interesu da se tome odupremo (i) da podržimo ove države, naveo je Volas.\nFoto: Printtscreen (www.telegraph.co.uk)\nMarija Stojanović | Demostat | Beograd 29. Jun 2021 | U fokusu\nBritanski ministar odbrane Ben Volas potpisao je sporazum sa svojim srpskim kolegom Nebojšom Stefanovićem, kako bi pomogao Srbiji da se “suprotstavi malignom uticaju Rusije”, piše londonski list Telegraf. Kako se navodi u tekstu, Volas je potpisujući taj “istorijski” dogovor kazao da Britanija želi da Srbija “bude za glavnim stolom”, kao i da je u “bezbednosnom interesu” Ujedinjenom Kraljevstvu da bude “angažovano u razvoju situacije na postjugoslovenskom prostoru”.\nS druge strane, na zvaničnom sajtu Ministarstva odbrane Srbije navodi se da su dvojica ministara potpisala Aranžman o unapređenju saradnje u oblasti odbrane između Republike Srbije i Ujedinjenog Kraljevstva, ali se ni jednom rečju ne pominje Rusija, niti “maligni uticaj” te države.\nTelegraf napominje da se tokom prve posete jednog britanskog ministra odbrane Srbiji Volas susreo sa predsednikom Aleksandrom Vučićem i Stefanovićem. U izjavi ovom londonskom listu britanski ministar odbrane je poručio da garantuje Srbiji “našu pažnju i podršku jer želimo da nam se pridruži za glavnim stolom”.\n- U našem je interesu da pomognemo državama poput Srbije da se odupru malignoj aktivnosti i uticaju. Na mestima na kojima vidimo aktivnost drugih naroda, koji slabe te države, podrivaju ih ili nastoje da manipulišu njima, naravno, u našem je interesu da se tome odupremo (i) da podržimo ove države, naveo je Volas. On je napomenuo da Britaniju “ne brine” to što Srbija ima prijateljske odnose i sa Rusijom jer je “Srbija vojno neutralna”. U tom kontekstu, poručio je da UK “ne tera Srbiju da se opredeli, niti joj govori šta treba da radi”, već “želimo najbolju sigurnost za narod Srbije, ali i dalje nam je potrebno da podelimo teret”.\nPotpisujući sporazum, ministar Stefanović je izjavio da novi dokument o odbrani predstavlja odraz “podeljene istorije iz dva svetska rata, u kojima smo bili najbliži saveznici”.\n- To je “kruna” obnovljenog partnerstva sa Velikom Britanijom, rekao je on, izražavajući nadu da će britanski premijer Boris Džonson uskoro posetiti Srbiju.\nTelegraf takođe citira neimenovanog visoko pozicioniranog srpskog vojnog zvaničnika koji je ocenio da je navedeni sporazum sa Britanijom “šansa da se resetuje odnos koji je u bliskoj prošlosti bio problematičan”. Kako se objašnjava u tekstu, “posleratna Jugoslavija”, čiji je Srbija bila deo, “prigrlila” je komunizam i okrenula se Sovjetskom Savezu, iako nikada nije postala njegova “puna članica”, a srpsko-britanski odnosi najniže su pali 1999, “kada su se britanski vojnici pridružili bombardovanju kako bi se srpska vojska potisnula s Kosova, poluautonomne pokrajine na jugu države”.\nNavodi se i da je Kosovo proglasilo nezavisnost 2008, “koju su priznale Britanija, SAD i mnoge druge države, ali Srbija ima značajnu globalnu podršku, uključujući rusku, u protivljenju nezavisnom Kosovu”. Prema oceni Telegrafa, “ovo pitanje je glavna prepreka pridruživanju Srbije EU, i, moguće, NATO-u, iako je ova država u zvaničnim razgovorima, i ima tople odnose, sa obema organizacijama”.\nVolas je ukazao i kako uočava “prošireno i stalno angažovano vojno i diplomatsko prisustvo Britanije kao otelotvorenje globalne Britanije”, kao i da primećuje “rastuće partnerstvo sa Srbijom”. “Srbija je umnogome doživela tranziciju u proteklih 20 godina, prihvatajući otvorenu liberalnu demokratiju”, izjavio je on.\nPrema rečima britanskog ministra odbrane, “snaga koja nam je svima potrebna da zaštitimo naše vrednosti biće stečena putem savezništva - ako niste u istoj prostoriji, ne možete graditi ova savezništva”. Volas je ocenio da Srbija sprovodi reforme u vezi sa borbom protiv korupcije i organizovanog kriminala. Kako je napomenuo:”Predsednik Vučić želi da se nastavi naš odbrambeni aranžman i saradnja, on želi da razmotrimo šta još može da bude učinjeno… mi to, takođe, želimo”.\nVolas se osvrnuo i na učešće sedamdesetak britanskih vojnika na multinacionalnoj vojnoj vežbi “Platinasti vuk”, čiji je domaćin bila Srbija. On je naglasio da je kontigent UK, posle kontigenta Srbije, bio najbrojniji od 11 država učesnika.\nStefanović:Ne moramo da se opredeljujemo\nStefanović je govoreći o angažovanju srpske vojne policije na Kipru, koji rade zajedno sa britanskim snagama u toj državi, kazao:”Želimo da budemo od pomoći. Želimo da budemo partner i vi možete da se oslonite na srpske vojnike. Svet se menja, pretnje se menjaju, morate se prilagoditi… Povodom vojnih vežbi sa Rusijom i Belorusijom, srpski ministar odbrane je, između ostalog, naveo:”Srbija je vojno neutralna, tako da ne moramo da se opredeljujemo između Rusije i Zapada sa kime ćemo izvoditi vojne vežbe… Možemo da se obučavamo i sa jednima i sa drugima, i to je naša prednost, jer mislim da možemo da uzmemo najbolje i sa Istoka i sa Zapada kada je reč o obuci, o učenju o taktikama, i mislim da je takođe dobro za vojsku da zna o čemu razmišljaju te vojske, kakve su njihove namere, njihove ideje, kako oni to rade. Stoga, kao vojno neutralna zemlja mi želimo da radimo sa svima kako bi naša vojska bila što profesionalnija”.\nVolas i Stefanović su takođe posetili memorijalni park “Misija Halijard” u Pranjanima, gde su otkrili spomen tablu posvećenu britanskim avijatičarima i pripadnicima Uprave za specijalne operacije britanskih oružanih snaga, koji su se tokom Drugog svetskog rata borili na području Srbije i koji su spaseni i evakuisani sa ovog prostora u maju 1944. godine.


ZAKON O ULAGANJIMA: ULAGANJA SU PODELJENA NA ONA OD NACIONALNOG ZNAčAJA I ONA KOJA SU OD POSEBNOG ZNAčAJA ZA LOKALNU SAMOUPRAVU. DEFINIšE SE šEST KRITERIJUMA PO KOJIMA ćE ODREđIVATI DA LI JE ULAGANJE OD NACIONALNOG INTERESA, A ULAGAčI MOGU DA RAčUNAJU NA JEDNU OD čETIRI VRSTE PODSTICAJA. PREDVIđENO JE DA UVOZ OPREME, KOJA PREDSTAVLJA ULOG STRANOG ULAGAčA, BUDE OSLOBOđEN CARINE\nNarodna skupština Repblike Srbije usvojila je, 23. oktobra 2015. godine, većinom glasova Zakon o ulaganjima (dalje: Zakon), koji bi, prema predlagaču, trebalo da podstakne strane i domaće investicije i doprinese reinudstrijalizaciji Srbije.\nZakonom su izjednačeni domaći i strani investitori, a po prvi put jasno definisane obaveze investitora. Zakonom se garantuje sloboda ulaganja i jemče prava stranim i domaćim ulagačima po najboljim standardima međunarodnog investiconog prava, uređuje institucionalni okvir za efikasnost pružanja usluga imalaca javnih ovlašćenja ulagačima.\nUlaganja su podeljena na ona od nacionalnog značaja i ona koja su od posebnog značaja za lokalnu samoupravu.\nUlagači mogu da računaju na jednu od četiri vrste podsticaja. To su državna pomoć, poreski podsticaji i olakšice, carinske povlastice i odluke u okviru sistema obaveznog socijalnog osiguranja. Predviđeno je da uvoz opreme, koja predstavlja ulog stranog ulagača, bude oslobođen carine. Trgovci ne mogu da računaju na državne podsticaje.\nZakon definiše šest kriterijuma po kojima će određivati da li je ulaganje od nacionalnog interesa. Pre svega zavisi od broja radnih mesta, vrste i iznosa ulaganja, ali i od toga koliki je uticaj na spoljnotrgovinski bilans Srbije. Uzimaće se u obzir dugoročnost ulaganja, koliku dodatu vrednost stvara, ali i referenca ulagača.\nZakonom je predviđeno i da veće podsticaje dobije investitor koji dođe u devastirana područja, a definisano je i postupanje administracije, kako bi investicije bile što efikasnije realizovane.\nZakonom je predviđeno formiranje Saveta za ekonomski razvoj i Razvojne agencije Srbije, koja će naslediti Agenciju za strana ulaganja i promociju izvoza Srbije (SIEPA) i Nacionalnu agenciju za regionalni razvoj, koje će biti ugašene.\nZakon predviđa da Agencija za strana ulaganja i promociju izvoza i Nacionalna agencija za regionalni razvoj prestaju sa radom najkasnije u roku od 120 dana od dana stupanja na snagu ovog Zakona, odnosno na dan početka rada Razvojne agencije Srbije.\nSavet za ekonomski razvoj će činiti ministar nadležan za poslove finansija, ministar nadležan za poslove rada i zapošljavanja, predsednik Privredne komore Srbije i direktor Razvojne agencije Srbije. Radom ta dva organa treba da se stvore uslovi za jasniju podelu odgovornosti za predlaganje, sprovođenje i kontrolu sprovođenja politika Vlade Republike Srbije.\nVlada Republike Srbije je prihvatila amandman na član 24 kojim se obezbeđuje transparentost u infomisanju o ulaganjima.\nNakon brojnih primedbi na član 24. Predloga zakona, koji je predviđao da se na podatke i informacije koje su državni organi saznali u toku pregovora i vođenja postupka primenjuju odredbe Zakona o slobodnom pristupu informacijama od javnog značaja("Sl. glasnik RS", br. 120/2004, 54/2007, 104/2009 i 36/2010), s tim što po zahtevu za davanje informacija o tim podacima u vezi sa ulaganjima postupa Vlada Republike Srbije, Ministarstvo je usvojilo amandman Zaštitnika građana.\nUsvajanjem amandmana taj član sada kaže da se pristup informacijama od javnog značaja u oblasti ulaganja ostvaruje u skladu sa Zakonom o slobodnom pristupu informacijama od javnog značaja("Sl. glasnik RS", br. 120/2004, 54/2007, 104/2009 i 36/2010).


Za obnovu fasada u centru grada 247 miliona dinara | (Vesti - 03. 02. 2020) Subotica.com\n03.02.2020. u 09:54h\nZa projekat unapređenja turističkih potencijala kroz obnovu fasada zgrada koje se nalaze na turističkoj ruti secesije – "Art nouveau u Subotici", Uprava za kapitalna ulaganja dodelila je 200 miliona dinara, dok će Grad projekat podržati sa još 47 miliona dinara.\nProjektom su obuhvaćene zgrade na adresi Korzo 4, Branislava Nušića 2 i Trg republike 2, a koje se nalaze u okviru kulturno-istorijske celine gradskog jezgra Subotice, proglašene 1986. godine rešenjem Međuopštinskog zavoda za zaštitu spomenika kulture Subotica i utvrđene za nepokretno kulturno dobro od velikog značaja 1991. godine. Zbog lošeg stanja u kojem se nalaze, planirana je sanacija, rekonstrukcija i restauracija uličnih fasada i krovova ove tri zgrade koje okružuju Narodno pozorište.\nJednu od najlepših i najraskošnijih fasada svakako poseduje zgrada na adresi Korzo 4. Objekat u stilu mađarske secesije projektovali su Marcel Komor i Deže Jakab za potrebe Subotičke trgovačke banke, a veoma bogatim i raznovrsnim ukrasima na fasadi, prikazali su širok dijapazon narodnih motiva. Najpoznatiji od njih svakako su čuvene devojke koje, naslonjene na ruke, posmatraju prolaznike, kao i velika košnica koja predstavlja simbol bankarstva, štednje i radinosti.\nZgradu Najamne palate na adresi Branislava Nušića 2, projektovao je arhitekta Pal Vadas na zahtev Grada, a u njoj su bili smešteni luksuzni stanovi koje je Gradski senat izdavao i tako ubirao najamninu. Dugi niz godina u objektu je radila i Gradska štamparija, dok prizemlje ove zgrade Subotičani vezuju za čuvenu poslastičarnicu "Ravel". Zanimljivost ovog objekta, koji je rađen u geometrijskoj varijanti bečke secesije, ogleda se u jedva primetnoj dekoraciji, poput medaljona plavo-crvene boje sa likovima labudova i ptica.\nU najgorem stanju nalazi se fasada zgrade na adresi Trg republike 2. Sagrađena po projektu Alfreda Hajoša u stilu bečke secesije, ova zgrada je prepoznatljiva po svojoj ovalnoj osnovi i velikoj polukružnoj fasadi. Višegodišnjim propadanjem i neodržavanjem, njena lepota je narušena, a u poslednje vreme nisu retki ni slučajevi obrušavanja krova i delova fasade, zbog čega joj je rekonstrukcija neophodna.\nZa revitalizaciju fasada, izvođenje konzervatorsko-restauratorskih i građevinsko-zanatskih radova, kao i za angažovanje stručnog i konzervatorskog nadzora, Uprava za kapitalna ulaganja dodelila je 200 miliona dinara, dok će Grad projekat podržati sa još 47 miliona dinara.\nobnova fasade rekonstrukcija fasade\npre 43 minuta i 25 sekundi\npre 19 časova i 50 minuta\npre 22 časova i 49 minuta\npre 22 časova i 5 minuta


Morgan Stenli - Blic Online\nSAMO ZA ONE SA "VISOKOM TOLERANCIJOM NA RIZIK" Prva velika banka nudi bogatim klijentima investiranje u bitkoin\nMORGAN STENLI SELI 100 MILIJARDI EVRA Ovo je druga velika banka koja posao seli iz Velike Britanije\nJedna od najvećih finansijskih institucija na svetu, Morgan Stenli, sa evropskim sedištem u Londonu, planira da preseli oko 100 milijardi evra imovine iz Londona u Frankfurt, što je čini drugom velikom bankom koja seli posao iz Velike Britanije.\n"Morgan Stenli": Dragijeve mere ne mogu da zaustave rast evra\nPredsednik Evropske centralne banke (ECB) Mario Dragi ne može da "stane na put" rastu evra, ocenjuje njujorška banka "Morgan Stenli".\nMorgan Stenli deli 1.200 otkaza\nAmerička investiciona banka "Morgan Stenli" planira da ukine 1.200 radnih mesta, uključujući oko 470 bankara i brokera iz berzanskog sektora, izjavio je za agenciju Frans pres izvor upoznat sa situacijom.\n"Morgan Stenli": Najveća nejednakost vlada na jugu Evrope\nNajveća nejednakost u razvijenom svetu vlada u krizom pogođenim južnim zemljama Evrope, a za njima slede SAD, prema izveštaju američke banke "Morgan Stenli", koji je prenela njujorška agencija "Blumberg".\nBanka Morgan Stenli ocenjuje da bi vojna intervencija Moskvu skupo koštala\nUkrajinska kriza i još moguća vojna intervencija ruske vojske u nekad najbogatijoj republici bivšeg Sovjetskog saveza mogla bi skupo da košta Moskvu, ocenjuju ekonomisti američke investicione banke Morgan Stenli.\n"Morgan Stenli": U 2013. moguća mnoga "makroiznenađenja"\nAmerička investiciona banka "Morgan Stenli" sastavila je spisak mogućih "makroiznenađenja" u 2013, među kojima su da će Banka Japana "osvojiti" Evropu kupovinom vladinih obveznica problematičnih zemalja, da će izbori u Italiji uništiti evro, a kineske vlasti ugušiti ekonomiju sopstvenim rukama, dok će Rusija težiti ka ponovnom uspostavljanju SSSR-a.\nMorgan Stenli: Banke na Volstritu same sebe ugrozile\nPod krovom njujorškog Volstrita skupilo se previše bankara i njihove plate su previsoke, s obzirom na izazove koji stoje pred finansijskim sektorom, ocenio je izvršni direktor američke investicione banke "Morgan Stenli" Džejms Gorman.\nŠef "Morgan Stenlija" u Nemačkoj odlazi zbog skandala\nŠef nemačkog ogranka američke investicione banke "Morgan Stenli" odlazi sa funkcije na neodređeni vremenski period zbog spekulacija oko dogovora koji je izazvao politički skandal u Nemačkoj.


Pogledajte kako izgleda 3D modeliranje i štampa [VIDEO] - Automatika.rs\nNaslovna Vesti Razno Pogledajte kako izgleda 3D modeliranje i štampa\n3D štampa predstavlja brz i jednostavan, a opet dovoljno efikasan, način izrade trodimenzionalnih prototipa, maketa raznih delova i sklopova koji se mogu naći u svim granama industrije.\nPored maketa i prototipa primenom 3D štampe mogu se praviti i potpuno fukcionalni delovi koji se mogu primenjivati u svakodnevnom životu. Naravno, 3D štampa, kao i bilo koja druga tehnologija ima svoje prednosti i mane. 3D štampa je idealan način da se veoma brzo urade 3D modeli predmeta kako bi se uočili nedostaci i izvršila određena testiranja, sa druge strane 3D štampa ne može služiti masovonoj proizvodnji delova. Zato 3D štampa i jeste idealan način da se određeni proizvod detaljno testira i ispita pre nego što se počne sa masovnom proizvodnjom.\nTrenutno na tržištu postoji veliki broj različitih tehnologija šampe kao i materijala koji se koriste, ali je princip u suštini svugde isti a to je sukcesivno nanošenje materijala sloj po sloj dok se ne dobije krajnji model.\nMaterijali koji se koriste su razni ali trebaju zadovoljiti skoro sve zahteve u pogledu mehaničkih, hemijskih i estetskih svojstava. Mogu biti plasitke apsolutno svih karakteristika, dok je najbitnije voditi računa o karakteristikama kao što su krutost, elastičnost, tvrdoća. Mogu se koristiti i razne vrste metala, čak je i moguće štampanje betonskih delova.\nKako današnje vreme donosi sve brži razvoj tehnologije tako se i 3D štampa razvija munjevitom brzinom pa su sada oblasti primene ove tehnologije praktično neograničene. Trenutno se pored izrade prototipa 3D d štampa uspešno koristi i za medicinu gde nije strana proizvodnja ortopedskih pomagala, zatim u prehrambenoj industriji gde se lako mogu štampati razni oblici od čokolade, u nekim državama se koriste i štampači koji štampaju čitave kuće, a takođe je poznato da se i u svemirskim letelicama nose štampači koji brzo i jednostavno mogu izraditi rezervne delove.\nKako je jedan od glavnih faktora koji utiče na izradu bilo kod proizvoda jeste cena, mora se napomenuti i to da 3D štampe dosta umanjuje cenu izrade bilo kog dela. Ako uzmemo u obzir recimo delove koji se moraju proizvoditi iz kalupa znači da bi mi pre proizvodnje određenog dela prvo trebali napraviti kalup, ukoliko nakon izrade dela ustanovimo neke nedostatke jasno je da nakon otklanjanja nedostataka moramo opet praviti kalup što značajno poskupljuje cenu izrade.\nPrimenom 3D štampe ćemo jednostavno izraditi deo bez izrade kalupa ustanoviti nedostatke otkloniti ih i kada budemo sigurni preći ćemo na izradu kalupa. Može se videti da se ovim postupkom vreme do početka masovne proizvodnje kao i cena znatno smanjuju. Takođe, ovo inženjerima dosta olakšava posao jer sve ovo mogu uraditi iz svoje kancelarije.\nIngineering Robotics Center\nAdresa: Branka Miljkovića br.25\nTelefon: +381 61 2592319\n3d modeliranje novi sad\n3D projektovanje srbija\nPrethodni tekstTurska povećava kapacitete OIZ i plasira se na 5.mesto u Evropi\nSledeći tekstNovo pametno zvono nam donosi Google – Nest Hello


Turistima za ulazak u Grčku više nisu potrebne nikakve potvrde, testovi, ni digitalni pasoši, “potreban je samo običan pasoš i širok osmeh”, kaže grčki ministar turizma.\nGrčki ministar turizma Vasilis Kikiljas izjavio je da je Ministarstvo za digitalnu transformaciju Grčke poslalo dopise privatnim mobilnom operaterima vezano za mogućnost ukidanja rominga ili smanjenja tarife za turiste iz Srbije.\n“Reč je o privatnim operaterima koji sami donose odluke o cenama, ali mi kao država radimo na tome da situacija sa te strane bude povoljnija za turiste iz Srbije i nadamo se da ćemo u narednih par nedelja imati vesti vezane za ukidanje rominga”, rekao je Kikiljas za Tanjug.\nOn je još jednom ponovio da turistima za ulazak u Grčku više nisu potrebne nikakve epidemiološke potvrde, ni brzi, ni pi si ar testovi, ni potvrde o vakcinama ni digitalni pasoši.\n“Potreban je samo običan pasoš i širok osmeh”, naveo je on i dodao da su se grčki stručnjaci složili i potvrdili da trenutno nisu potrebni nikakvi protokoli na temu javnog zdravlja i da je, kako kaže, za ulazak u zemlju dovoljno dobro raspoloženje.\nOn ističe da su Srbi dobrodošli bilo gde u Grčku, te da okvirne procene sa sastanka sa turističkim operaterima u Beogradu govore da je reč o 900.000 putnika u toku ove sezone.\nKada je reč o cenama smeštaja navodi da je ova godina teška i za Grčku, kao i sve svetske ekonomije i da vlada veliki pritisak zbog trenutne inflacije, ali da će ipak svako ko dođe u Grčku moći da nađe smeštaj prema dubini svog džepa.\nIstiče i da je vlada njegove zemlje velikim novcem podržala turistički sektor kako bi on uspeo da zadrži niže cene i da privuče što više turista.\nNa pitanje koliko će rat u Ukrajini uticati na turističku sezonu u Grčkoj, kaže da ne bi trebalo da se odrazi previše jer procenat turista i iz Rusije i iz Ukrajine u Grčkoj nije veliki.\nGrčka će se, navodi on, preventivno više usmeriti ka Rumuniji, Srbiji i Poljskoj a beleži i veoma veliki protok putnika iz SAD, kojih je tokom ove godine na atinski aerodrom pristiglo više od 150.000.


Brza pruga skraćuje put do Budimpešte za pet sati | Ministarstvo građevinarstva, saobraćaja i infrastrukture\nPočetak > Aktuelnosti > Iz medija > Brza pruga skraćuje put do Budimpešte za pet sati\nBrza pruga skraćuje put do Budimpešte za pet sati\n16.09.2014. - 13:48\nBEOGRAD - Izgradnju brze pruge Beograd-Budimpešta, koju je danas iz Kine najavio premijer Aleksandar Vučić, ekonomisti ocenjuju kao i više nego dobrodošlu, a posebno ukoliko se bude radila po modelu koncesije ili javno-privatnog partnerstva.\nKoliko bi ta pruga Srbiji značila za Tanjug je objasnio državni sekretar u Ministarstvu građevinarstva, saobraćaja i infrastrukture Miodrag Poledica koji je rekao da je vozom do Budimpešte sada potrebno sedam - osam sati, a sa modernizacijom bi to bilo tri do četiri sata.\n"Poslovni svet bi mogao da ode u Budimpeštu vozom i da obavi sastanak i da se vrati i to sve u jednom danu", ističe Poledica.\nOn je rekao da bi nova pruga Beograd-Budimpešta bila korisna za Srbiju, Mađarsku, ali i ceo region, jer bi ubrzala transport ljudi i robe ka centralnoj i zapadnoj Evropi.\nPoledica tvrdi da bi ta pruga na koridoru 10b, odnosno krak koji povezuje Beograd i Budimpeštu, značilo mnogo celom regionu. "Taj krak, dugačak 350 kilometara, značio bi mnogo za Srbiju i Mađarsku, a i za ceo region, jer to znači bolje povezivanje i brži transport putnika i robe. Cela jugoistočna Evropa bi se na taj način povezala sa zapadnom i centralnom Evropom. A posebno iz jadranskih luka i crnogorskih luka brže i bolje bi se plasirala roba na tom potezu", rekao je Poledica Tanjugu.\nPrema njegovim rečima, trenutno se razmatraju dve opcije, prva da se modernizuje i rekonstruiše postojeća pruga, a druga da se izgradi novi sistem.\nSrbiji su u ovom trenutku, kada zemlja nema mogućnosti da se zadužuje, više nego dobrodošli svi infrastrukturni projekti koji bi se realizovali po modelu koncesija ili javno-privatnog partnerstva, a na toj liniji razmišljanja su i razgovori o gradnji pruge čiji će jedan krak ići ka Budimpešti, a drugi ka Solunu, rekao je Tanjugu profesor Ekonomskog fakulteta u Beogradu Dragan Đuričin. "Dakle, izgradnjom ove pruge modelom koncesije ili javno-privatnog partnerstva, zemlja ne bi morala da se zadužuje, jer nema kreditni potencijal. Sa druge strane, povećao bi se nivo privredne aktivnosti, otvorila radna mesta i naša preduzeća bi mogla da rade na tim velikim projektima, čime se povećava nivo agregatne tražnje i otvara prostor privatnom biznisu da se i on uključi u te stvari", izjavio je Đuričin.\nOn je rekao da bi realizacija ovog projekta bila od velike važnosti i obzirom da nema nagoveštaja većih stranih direktnih investicija, koje bi svakako podstakli veći infrastrukturni projekti.\nPodsećanja radi, Železnice Srbije i mađarske državne železnice potpisale su 10.maja 2013.godine Memorandum o razumevanju za modernizaciju pruge Beograd-Budimpešta.\nOvim dokumentom strane su se obavezale da će sarađivati na razvoju, ugovaranju i realizaciji projekta železničke pruge Beograd-Novi Sad - Kelebija -Budimpešta, koji će se finansirati iz kineskog kredita namenjenog centralnoevropskim zemljama.\nTadašnji generalni direktor Železnica Dragoljub Simonović je rekao da je vrednost projekta 1,5 milijardi evra, a da će se raditi na potezu Beograd-Novi Sad -Subotica. "Pruga je projektovana za prosečnu brzinu od 160 kilometara na sat, s tim da na pojedinim deonicama postoji mogućnost i za 200 kilometara na sat - objasnio je tom prilikom Simonović.\nPrema podacima Železnica Srbije vreme putovanja na relaciji Beograd -Subotica trenutno iznosi 3,40 sati i 4, 08 sati. Godišnje se na toj liniji preveze 1,3 miliona putnika i ostvari prihod od oko 160 miliona dinara.\nNa sastanku premijera Kine i Srbije Li Kećianga i Aleksandra Vučića je dogovoreno da u decembru dvojica premijera, zajedno sa mađarskim kolegom Viktorom Orbanom, potpišu ugovor o izgradnji brze pruge Beograd - Budimpešta.\nVučić je u izjavi novinarima rekao i da mu je Li preneo da je nedavno razgovarao sa grckim premijerom Antonisom Samarasom i da su dogovorili da se pruga Budimpešta-Beograd, spoji sa Solunom, istakavši da bi to za Srbiju predstavljalo najveći infrastukturni projekat.\nFoto Tanjug, Iva (arhiva, ilustracija)


Nacionalni građanski\t11.02.2011 18:59\nTakođe, formirana je skupština tog preduzeća, koja je imenovala novi upravni i nadzorni odbor. Nakon toga doneta je odluka da se osnuje preduzeće Nova Luka Novi Sad. Za direktora je postavljen Milan Ćeran, koji je ujedno i direktor Zavoda za zaštitu spomenika grada, a novo preduzeće raspolaže postojećim kapitalom. Kako je izvor blizak Vladi Srbiji potvrdio za NG, sve se to izdešavalo u poslednje dve sedmice, pa je UO već doneo odluku o prodaji Luke, koju skupština treba da verifikuje 7. marta. Na aukciji će se pojaviti 100 odsto kapitala preduzeća jer je celokupna imovina zavedena kao državna.\nKako NG nezvanično saznaje, gradske vlasti su se odlučno protive prodaji Luke jer je u pitanju vredna imovina koju su gradile generacije Novosađana.\nDirektor Luke Novi Sad, sad već nepostojećeg preduzeća, Milenko Milivojević potvrdio je saznanja našeg lista kao tačnim.\n– Ćeran još nije stupio na dužnost, ali svakako je izabran. Protivnik sam prodaje jer preduzeće ostvaruje profit od nekoliko miliona evra, redovno se dele plate koje su iznad proseka u Srbiji. Najbolja smo luka u Srbiji i ako nam dozvole da radimo, moći ćemo i samostalno da investiramo. Pritom je vrednost Luke oko 21 milion evra, a aktuelno rukovodstvo ga je procenilo na 11 miliona evra. O svemu sam obavestio nadležne od republike do grada, ali niko nije reagovao – rekao je Milivojević.\nKako smo saznali, za predsednika skupštine preduzeća izabran je čovek iz Laćarka, a u UO, pored predstavnika Vlade Srbije, Vlade Vojvodine, Novog Sada i “Voda Vojvodine” nalaze se i razni stranački ljudi iz Beograda i nekoliko vojvođanskih mesta.


Ivica Dačić ulazi u „svetsku vladu u senci” - Grad Prijepolje\nGrad Prijepolje > Vesti > Vesti dana > Ivica Dačić ulazi u „svetsku vladu u senci”\nIvica Dačić ulazi u „svetsku vladu u senci”\nTrilateralna komisija, koja okuplja najmoćnije ljude iz politike i biznisa i koju nazivaju “svetskom vladom u senci”, održaće naredne jeseni sastanak u Beogradu, ekskluzivno otkriva “Blic”. Prisustvovaće i premijer Srbije Ivica Dačić koji bi mogao da dobije i status neke vrste pridruženog člana.\nSmetnju Dačićevom punopravnom članstvu u Trilateralnoj komisiji predstavlja aktivna politička funkcija jer njeni članovi, poput bivšeg šefa Evropske centralne banke Žan-Kloda Trišea koji je na čelu evropskog dela ove organizacije, mogu da budu samo ličnosti koje više ne obavljaju javnu ili državničku ulogu. Međutim, učešće Dačića na sastanku Trilateralne komisije otvorilo bi mu put da kada više ne bude na državnoj funkciji postane i zvanični član organizacije.\nIako to široj javnosti možda nije poznato, Trilateralna komisija već postoji u Srbiji i to kroz nevladinu organizaciju “Ist vest bridž” (IVB, “Most istoka i zapada”) koju predvodi bivši novinar Jovan Kovačić. Među članovima ove organizacije je i nekoliko bivših i aktuelnih ministara Vlade Srbije, kao i poznatih intelektualaca i članova kraljevske porodice.\nNi Kovačić, koji je član Izvršnog komiteta Trilateralne komisije i predsednik Srpske nacionalne grupe Trilateralne komisije, ni ostali poznati članovi “Ist vest bridža” nisu želeli da govore za “Blic” o konferenciji Trilaterale u Beogradu, tačnije njenog evropskog ogranka. Da li zbog mističnosti i tajnosti koja obavezno prati sastanke ove organizacije, ni premijer Dačić nije želeo da govori za “Blic” o svom učešću na sastanku Trilaterale.\nPredviđeno je da konferencija Trilaterale u Beogradu traje tri dana, a očekuje se da se razmatra situacija u regionu, ali i pitanje evra i problema EU, kao i odnosi Unije i ostatka sveta.\nU evropskom ogranku, koji ima 175 članova, Nemačka ima 20, Francuska, Italija i Velika Britanija po 18, a Španija 12. Srbija, koja je postala član na nedavnom sastanku u Berlinu, ima tri člana. To su Jovan Kovačić, predsednik IVB, državni sekretar Ministarstva za energetiku Dejan Novaković i bivši funkcioner Nove demokratije i DOSD Tahir Hasanović. Hrvatska ima dva člana, Franju Lukovića i Kolindu Grabar Kitarović.


Krstajić: Biće teško, ali imamo ideju za Ronalda\nSelektor reprezentacije Srbije Mladen Krstajić izjavio je da Orlovi u dobrom raspoloženju ulaze u utakmicu sa Portugalom.\nSrbija gostuje aktuelnim evropskim šampionima u ponedeljak od 20.45 u Lisabonu, a Krstajić uoči tog duela domaćinu prepušta ulogu favorita.\n"Cenimo Portugal, to je izuzetno kvalitetan rival, ali se ne bojimo. Bićemo oslabljeni, međutim, protiv Nemačke smo pokazali kvalitet. Atmosfera je dobra, nadamo se najboljem. Oni su pod pritiskom, ali smo i mi, pošto se igra za bodove", izjavio je Krstajić.\nOrlovima je to prvi kvalifikacioni meč, dok su Portugalci u prvom kolu grupe B remizirali sa Ukrajinom na svom terenu 0:0.\n"Ukrajina ima svoj model. Nećemo gledati druge, već samo da se što bolje spremimo. Upoznati smo i sa našim, ali i sa njihovim manama i želimo da ih nađemo što je više moguće. Uvereni smo u sopstveni kvalitet, želimo da odigramo najbolje moguće i budemo maksimalno koncentrisani. Model iz Nemačke je ono čemu težimo. Želimo Evropsko prvenstvo posle 20 godina".\nGlavna pretnja srpskom timu biće Kristijano Ronaldo.\n"Imamo neke ideje i metode kako da pokušamo da ga zaustavimo, ali vrlo je teško analizirati takvog igrača i takvu zvezdu. Ipak, u pitanju je možda i najbolji igrač na svetu, tako da je suvišno bilo šta komentarisati", zaključio je Krstajić.\nU drugoj utakmici grupe B u istom terminu sastaju se Luksemburg - Ukrajina.


Vučić: Moja politika prema Kosovu doživjela poraz\nPredsjednik Srbije i vladajuće Srpske napredne stranke (SNS) Aleksandar Vučić izjavio je danas da je njegova politika prema Kosovu u kojoj 'Srbija može dosta da sačuva' doživjela poraz, ali da će se boriti još snažnije i jače za srpski narod na Kosovu, najavivši i da će nakon izbora u Bosni i Hercegovini iznijeti 'frapantne podatke o miješanju ambasadora pojedinih zapadnih zemalja'.\nNa sjednici Glavnog odbora SNS-a u Sava centru u Beogradu, Vučić je naveo da se pet godina trudio i borio, izdržavajući najteže moguće pritiske, pokušavajući da temu vrati na sto, pošto je "Kosovo već bilo završeno, bačeno, stavljeno ad acta, Kosovo je nezavisno to je to, samo je pitanje dana kada ćete to da priznate".\n"Moja politika da Srbija dosta sačuva nije dobila u Srbiji, doživjela je poraz jer Srbi vole da izgube sve, da plaču nad nečim što je ostalo daleko, nego da imaju nešto u svojim rukama", kazao je.\nOn je izrazio bojazan da Srbija uskoro neće imati neku novu šansu, ali je naglasio da to ne znači da se neće boriti.\n"Borit ćemo se još snažnije i još jače za naš narod na Kosovu i Metohiji i borit ćemo se da ti ljudi žive bogatije. Plašim se da priliku kakvu smo imali dugo nećemo imati, ali nam to ni prva ni posljednja prilika koju smo propustili", naveo je.\nPredsjednik Srbije je rekao da je "onima u regionu potrebna loša, svađalačka politika, koja će da prijeti ratom".\n"Jedina Srbija koju oni žele da vide je loša, unižena Srbija i zato neću da im se dodvoravam, da molim, da kukam", kazao je.\nKako je objasnio, zbog suprotstavljenih interesa velikih sila, niko ne može da predvidi šta će se dogoditi u narednih 10, 15 ili 20 dana.\n"Ne zaboravite da mnogi misle da je Srbija dobra, uspješna i podobna da postane nečiji prijatelj samo onda kada je Srbija slaba, ponižena i na koljenima politički, ekonomski. U svemu ćemo biti najbolji, da li to svi žele nisam siguran i nemojte da imate bilo kakve iluzije o tome", istakao je.\nKako je dodao, "oni Republiku Srpsku smatraju remetilačkim faktorom", izrazivši nadu da će sve biti u redu sa RS-om i sa srpskim narodom u Bosni i Hercegovini, a on će sačekati izbore u Bosni i Hercegovini, ali će nakon izbora iznijeti "frapantne podatke o miješanju ambasadora pojedinih zapadnih zemalja".\n"Na to ćutimo. Jedino što tražimo je da se takmičimo u izgradnji obdaništa, fabrika, škola, zato su uvijek u stanju da nam govore kako smo mi Srbi krivi i odgovorni za sve, i kad pjevaju ustaške pjesme, Vučić je kriv valjda zato što ih nisam naučio, valjda treba da ćutimo o svemu što se dešavalo, da Jasenovac zaboravimo", rekao je.\nOn je naveo da će za mjesec dana biti deset godina od formiranja stranke, od trenutka kada je Srbiji "bilo potrebno rješavanje brojnih gorućih pitanja i kada je zemlja bila pred potpunim kolapsom i pred potpunom političkom propašću".\n"Danas možemo da se pohvalimo da treću godinu zaredom imamo suficit u budžetu. Problem su samo lokalne samouprave koje nedovoljno ozbiljno shvataju moje riječi, da rashode smanjuju i prihode povećavaju, a ne obrnuto", kazao je.\nKako je objasnio, sada prvi put postoje nove fabrike u mnogim gradovima - u Novom Sadu 40 godina nije bilo novih fabrika, otvoreno je šest fabrika u Nišu, te u Vladičinom Hanu, Čačku, Kruševcu.\nKako je istakao, jedan dio Srpske napredne stranke, "srećom manji dio, sve više podsjeća na ono što smo mogli da gledamo i na funkcionere Saveza za Srbiju i one koji su opljačkali našu zemlju".\nKao prijedlog je iznio da prvih deset godina stranke bude obilježeno u Kraljevu, koji je razoren, koji su pljačkali u svakoj prilici, koji je imao najveći broj nezaposlenih u čitavoj Srbiji.\n"Zato ću predložiti zvanično i da pripremi sve akte da održimo vanrednu Skupštinu sljedeće godine, prije parlamentarnih izbora 2020. godine i da izaberemo novo rukovodstvo stranke kako bismo bili sigurni da sa novom energijom, novom snagom, ali poštenim ljudima prije svega, koji neće da razmišljaju o sebi, već o onome šta će se u budućnosti govoriti o njima i šta će iza sebe da ostave, da takve ljude izaberemo jer je potrebno da pokažete da uvijek može bolje", kazao je.\nOn je članovima SNS zamjerio što su "više reagovali na gluposti, nego na ozbiljne stvari", odnosno jer nisu reagovali "na prijetnje silovanjem jednog od lidera premijerki Srbije Ani Brnabić".\nSjednica Glavnog odbora SNS-a, kojoj prisustvuje 534 članova, potom je zatvorena za javnost.


Milionski ugovor srpskoj kompaniji na CIFIT 2019 - AgroFin\npetak 10. jula 2020.\nNaslovna VESTI Milionski ugovor srpskoj kompaniji na CIFIT 2019\nMilionski ugovor srpskoj kompaniji na CIFIT 2019\nFoto: Razvojna agencija Srbije\nSrpska rakija uskoro na kineskom tržištu\nNa najvećem kineskom sajmu investicija CIFIT 2019 u Sjamenu, u kineskoj provinciji Fuđijen, predstavlja se 20 kompanija iz Srbije koje nastupaju u okviru “Srpskog paviljona”.\nDanas je na sajmu jedna od srpskih kompanija, destilerija “Zarić”, zaključila ugovor o izvozu rakije u Kinu vredan milion dolara, sa kineskom kompanijom “Golden dej”.\nPotpisivanju ugovora prisustvovao je ministar rudarstva i energetike Aleksandar Antić, kao član delegacije Srbije na CIFIT-u, koji je postignutu saradnju srpske i kineske kompanije ocenio kao sjajnu vest, posebno za privrednike iz Srbije koji se bave prehrambenom industrijom.\nAntić je ocenio da je Srbija na pravi način iskoristila priliku koju su joj pružili kineski domaćini odabravši je za počasnog gosta CIFIT-a, i da su srpski privrednici “razumeli Kinu i njeno tržište i da su napravili dobre kontakte”.\n“Verujem da će kontakti i sastanci koje su na CIFIT-u imali naši privrednici i naša delegacija uroditi plodom i da ćemo kao rezultat imati nove poslovne aranžmane”, rekao je Antić posle potpisivanja ugovora srpske i kineske kompanije.\nDodao je da su predstavnici 20 srpskih kompanija, među kojima su i četiri kineske koje posluju u Srbiji, na najvećem kineskom sajmu investicija i trgovine ostvarile više stotina kontakata s raznim kineskim i drugim kompanijama.\nPrethodni tekstIzmenjen Javni poziv za naturalnu razmenu kukuruza za tovnu junad\nSledeći tekstNemačka kompanija otvorila fabriku za preradu povrća u Gospođincima (VIDEO)\nDigitalizacija ubrzava ukrupnjavanje zemljišta\nKooperative oslonac malih poljoprivrednika\nPoljoprivredno porodično gazdinstvo u fokusu popisa poljoprivrede\nPodneto više od 8.700 zahteva za mašine i 646 za traktore,...\nRaspisan Javni poziv za podnošenje zahteva za podizanje višegodišnjih proizvodnih zasada...\nRaspisan Javni poziv za investicije u preradu i marketing u sektoru...


BAŠ TEŠKA POVREDA Našoj odbojkašici sledi OGROMNA pauza posle užasnog pada na šampionatu planete\nBojana Milenković, primač servisa u našoj odbojkaškoj reprezentacije Srbije, doživela je krajnje ozbiljnu povredu u u meču poslednjeg, petog kola, prve faze Svetskog prvenstva protiv Portorika i sledi joj duga pauza.\nBojana Milenković šalje pozdrav posle povrede u Japanu\nDoktor Dejan Aleksandrić, lekar u nacionalnoj selekciji, posle izvršenih pregleda, saopštio je da je u pitanju povreda prednjih ukrštenih ligamenata, pa je za Bojanu Milenković ne samo zavšren šampionat planete, već dugo neće moći na teren.\nBRAVO, DEVOJKE Ovo je najdirljivija scena sa meča Srbija - Portoriko na kome je teško povređena Bojana Milenković\n"Ona je zadobila povredu levog kolena. Uradili smo pregled magnetnom rezonancom, na kome je, nažalost, potvrđen klinički nalaz - postoji povreda prednje ukrštene veze i medijalnog kolateralnog ligamenta. Sada joj predstoji pauza, usled operativnog lečenja i opravka. Sve to iziskuje minimalno osam meseci", rekao je Aleksandrić.\nPodsetimo, posle ovog meča, u kome je Srbija trijumfovala sa 3:0 kao i u prethodna četiri nastupa u Japanu, postalo je poznato s kim će se sve sastati naše odbojkašice u drugoj fazi Svetskog prvenstva.\nŽenska odbojkaška reprezentacija Portorika\nTako igraju šampionke Evrope i sveta! Odbojkašice Srbije su se plasirale u četvrtfinale Evropskog prvenstva u Turskoj pobedivši Rumuniju sa 3:0 (25:20, 25:17, 25:23). Naredne rivalke naših odbojkašica biće bolje iz meča Azerbejdžan - Bugarska. Za plasman u polufinale Srpkinje će igrati 4. septembra.\nSVETSKO U20 PRVENSTVO U ODBOJCI Juniorke poražene od Rusije na startu, Meksikanci sa našim trobojkama bodrili Srbiju /FOTO/\nŽenska juniorska odbojkapška reprezentacija Srbije pretrpela je poraz od Rusije na startu Svetskog prvenstva u Leon Gvanahuatou, u Meksiku.